cyanic-selkie/wikianc huggingface dataset:
ನೇರ ವ್ಯಾಪಾರೋದ್ಯಮ
ಕೂಪನಿಂಗ್
ಕೂಪನಿಂಗ್ ಅನ್ನು ಮುದ್ರಣ ಮಾಧ್ಯಮದಲ್ಲಿ ಓದುಗರ ಗಮನವನ್ನು ಸೆಳೆಯುವ ಕಾರಣಕ್ಕಾಗಿ ಬಳಸಲಾಗುತ್ತದೆ. ಉದಾಹರಣೆಯಾಗಿ ಹೇಳುವುದಾದರೆ ಪತ್ರಿಕೆಯಲ್ಲಿ ಬರುವ ಕೂಪನ್ ಅನ್ನು ಓದುಗನು ಕತ್ತರಿಸಿ ಅದನ್ನು ಯಾವುದಾದರೂ ಅಂಗಡಿಯಲ್ಲಿ ನೀಡಿ ರಿಯಾಯಿತಿ ಪಡೆದುಕೊಳ್ಳುವುದು. ದಿನಪತ್ರಿಕೆಗಳು ಮತ್ತು ನಿಯತಕಾಲಿಕೆಗಳಲ್ಲಿ ಬರುವ ಕೂಪನ್‌ಗಳನ್ನು ನೇರ ವ್ಯಾಪಾರೋದ್ಯಮ ಎಂದು ಕರೆಯಲಾಗುವುದಿಲ್ಲ. ಏಕೆಂದರೆ ಮಾರಾಟ ಮಾಡುವವನು ಆ ಮಾಧ್ಯಮಗಳಿಗೆ ಹಣ ನೀಡಬೇಕಾಗುತ್ತದೆ. ನೇರ ವ್ಯಾಪಾರೋದ್ಯಮವು ಪತ್ರಿಕೆಗೆ ಯಾವುದೇ ಸಹಾಯ ಮಾಡದೇ ಓದುಗರಿಗೆ ಅಗತ್ಯವಲ್ಲದ ವ್ಯಾಪಾರ ಸಂದೇಶಗಳನ್ನು ಆ ಪತ್ರಿಕೆಗಳಲ್ಲಿ ಪ್ರಕಟಿಸುವಂತೆ ಮಾಡುವ ಮೂಲಕ ಅಷ್ಟಕ್ಕಾಗಿ ಮಾತ್ರ ತನ್ನ ಪ್ರಚಾರದ ಹಣವನ್ನು ಬಳಸುತ್ತದೆ.
ನೇರ ಪ್ರತಿಕ್ರಿಯೆ ದೂರದರ್ಶನ ಮಾರ್ಕೆಟಿಂಗ್
ಟಿವಿಯಲ್ಲಿ ನೇರ ವ್ಯಾಪಾರೋದ್ಯಮವು (ಸಾಮಾನ್ಯವಾಗಿ DRTV ಎಂದು ಕರೆಯಲಾಗುತ್ತದೆ) ಎರಡು ಮೂಲ ಪ್ರಕಾರಗಳನ್ನು ಹೊಂದಿದೆ: ದೀರ್ಘಾವಧಿಯ ಪ್ರಕಾರ (ಸಾಮಾನ್ಯವಾಗಿ ಅರ್ಧದಿಂದ ಒಂದು ಗಂಟೆಯ ಅವಧಿಯ ಕಂತು ಇದಾಗಿದ್ದು, ಇದು ಒಂದು ಉತ್ಪನ್ನದ ಕುರಿತು ಪೂರ್ಣವಾಗಿ ವಿವರಿಸುತ್ತದೆ ಮತ್ತು ಅವುಗಳನ್ನು ಸಾಮಾನ್ಯವಾಗಿ ಇನ್ಫೋಮರ್ಶಿಯಲ್ಸ್ ಅಥವಾ ಮಾಹಿತಿ ಜಾಹೀರಾತು ಎಂದು ಕರೆಯಲಾಗುತ್ತದೆ.) ಮತ್ತು ಎರಡನೆಯದು ಹೃಸ್ವಾವಧಿಯ ಪ್ರಕಾರ. ಇದು ಸಾಮಾನ್ಯವಾಗಿ 0:30 ಸೆಕೆಂಡು ಅಥವಾ 0:60 ಸೆಕೆಂಡು ಕಾಲಾವಧಿಯ ಜಾಹೀರಾತುಗಳನ್ನು ಒಳಗೊಂಡಿದ್ದು, ವೀಕ್ಷಕರಿಂದ ತಕ್ಷಣದ ಪ್ರತಿಕ್ರಿಯೆಯನ್ನು ಬಯಸುತ್ತದೆ (ವಿಶೇಷವಾಗಿ ತೆರೆಯ ಮೇಲಿರುವವರಿಗೆ ಒಂದು ದೂರವಾಣಿ ಕರೆ ಮಾಡುವುದು ಅಥವಾ ಯಾವುದೋ ಒಂದು ವೆಬ್‌ಸೈಟ್‌ಗೆ ಹೋಗುವುದು).
ಟಿವಿ-ಪ್ರತಿಕ್ರಿಯೆ ಪ್ರಚಾರ- ಅಂದರೆ ಇನ್ಫೋಮರ್ಶಿಯಲ್‌ಗಳನ್ನು—ನೇರ ವ್ಯಾಪಾರೋದ್ಯಮದ ಪ್ರಕಾರವೆಂದು ಹೇಳಬಹುದಾಗಿದೆ, ಏಕೆಂದರೆ ಇಲ್ಲಿ ಪ್ರತಿಕ್ರಿಯೆಗಳು ದೂರವಾಣಿ ಮೂಲಕ ಒಂದು ನಿರ್ಧಿಷ್ಟ ದೂರವಾಣಿ ಸಂಖ್ಯೆಗೆ ಬರುತ್ತವೆ. ಪ್ರಚಾರಕರ್ತರು ಇದನ್ನು ಒಂದು ನಿರ್ಧಿಷ್ಟ ಪ್ರಚಾರದ ಕಾರಣಕ್ಕಾಗಿ ಈ ಕರೆಗಳು ಬರುತ್ತವೆಂದು ನಿರ್ಧರಿಸುವಂತೆ ಮಾಡುತ್ತದೆ, ಮತ್ತು ಅವರಿಗೆ ದೂರವ್ಯಾಪಾರೋದ್ಯಮಕ್ಕೆ ಸಹಾಯ ಮಾಡಲು ಬಳಕೆದಾರರ ದೂರವಾಣಿ ಸಂಖ್ಯೆ ದೊರೆಯುವಂತೆ ಮಾಡುತ್ತದೆ. ಯುಎಸ್‌ನ ಫೆಡರಲ್ ಕರೆ-ಮಾಡ-ಬೇಡಿ ನಿಯಮ ಪಟ್ಟಿಗಳ ಅಡಿಯಲ್ಲಿ, ಒಬ್ಬ ಕರೆ ಮಾಡುವವನು ಏನನ್ನಾದರೂ ಕೊಂಡುಕೊಳ್ಳುತ್ತಾನಾದರೆ, ಆ ಪ್ರಚಾರಕರ್ತನಿಗೆ ಕರೆ-ಮಾಡ-ಬೇಡಿ ನಿಯಮ ಪಟ್ಟಿಗಳ ನಿರ್ಬಂಧವನ್ನು ಸಡಲಿಸಲಾಗುತ್ತದೆ, ಏಕೆಂದರೆ ಆ ಪ್ರಚಾರಕರ್ತ ಆ ಗ್ರಾಹಕನೊಂದಿಗೆ ಆ ಮೊದಲೇ ವ್ಯವಹಾರ ಸಂಬಂಧವನ್ನು ಹೊಂದಿರುತ್ತಾನೆ. QVC, ಥಾನೆ ಡೈರೆಕ್ಟ್, ಮತ್ತು ಇಂಟರ್‌ವುಡ್ ಮಾರ್ಕೆಟಿಂಗ್ ಗ್ರೂಪ್‌‍ನಂತಹ ಸಂಸ್ಥೆಗಳು ಈ ಪ್ರಚಾರದಲ್ಲಿ ಮುಖ್ಯವಾಹಿನಿಯಲ್ಲಿದ್ದು ಅವು ಕರೆ ಮಾಡುವವರ ಮೇಲೆ ಕ್ರಾಸ್-ಸೆಲ್ ಮತ್ತು ಅಪ್-ಸೆಲ್ ಮುಂತಾದ ಪ್ರಕಾರಗಳನ್ನು ಬಳಸುತ್ತವೆ.
ಅತ್ಯಂತ ಪ್ರಸಿದ್ಧವಾದ DRTV ಜಾಹೀರಾತು ಎಂದರೆ RI ನ Ginsu Products, Inc.ನ ಗಿನ್ಸು ಚಾಕುಗಳು. ಈ ಜಾಹೀರಾತಿನ ಅನೇಕ ವಿಷಯಗಳು, ಉದಾಹರಣೆಗೆ ಇದು ಕೊಡುಗೆಗೆ ಹೆಚ್ಚಿನದನ್ನು ಸೇರಿಸಿದ್ದು ಮತ್ತು ತೃಪ್ತಿಯನ್ನು ಖಚಿತಪಡಿಸಿದ್ದು, ಇತ್ಯಾದಿಗಳನ್ನು ಹೆಚ್ಚಿನ ಇತರ ಜಾಹೀರಾತುಗಳು ಬಳಸಿಕೊಂಡವು ಮತ್ತು ಇದು ಹೃಸ್ವರೂಪದ ನೇರ ಪ್ರತಿಕ್ರಿಯೆ TV ಜಾಹೀರಾತಿನ (DRTV) ಭಾಗವೇ ಆಗಿಹೋಯಿತು.
ನೇರ ಮಾರಾಟ
ನೇರ ಮಾರಾಟ ಇದು ಗ್ರಾಹಕರೊಂದಿಗೆ ಮೌಕಿಕ ಸಂಪರ್ಕಗಳ ಮೂಲಕ ಉತ್ಪನ್ನಗಳ ಮಾರಾಟಮಾಡುವಿಕೆ, ಮಾರಾಟಗಾರರ ಮೂಲಕ ಸಂಭಾವ್ಯ ಗ್ರಾಹಕರನ್ನು ನೇರವಾಗಿ ಅಥವಾ ಪರೋಕ್ಷವಾಗಿ ಟಪ್ಪರ್‌ವೇರ್ ಪಾರ್ಟಿಗಳ ಮೂಲಕ ಪ್ರಚೋಧಿಸುವುದು
ಸಂಘಟಿತ ಕಾರ್ಯಾಚರಣೆ
ಹಲವು ವ್ಯಾಪಾರೋದ್ದಿಮೆಗಳಲ್ಲಿ, ಒಂದು ವಿಸ್ತಾರವಾದ ನೇರ ವ್ಯಾಪಾರೋದ್ಯಮ ಕಾರ್ಯಾಚರಣೆಯು ಮಿಶ್ರ ಮಾಧ್ಯಮಗಳನ್ನು ಬಳಸಿಕೊಳ್ಳುತ್ತದೆ ನೇರ ಮೇಲ್‌, ದೂರವ್ಯಾಪಾರೋದ್ಯಮ, ರೇಡಿಯೋ ಮತ್ತು ಟಿವಿ ಪ್ರಸರಣ, ಜೊತೆಗೆ ಆನ್‌ಲೈನ್‌ ಮಾಧ್ಯಮಗಳಾದ ಇಮೇಲ್‌, ವೀಡಿಯೋ, ಸಾಮಾಜಿಕ ಕೊಂಡಿ, ಸರ್ಚ್‌ ವ್ಯಾಪಾರೋದ್ಯಮಗಳನ್ನು ಹೊಂದಿಸುವುದು ವಿಶಾಲವಾದ ಕಾರ್ಯಾಚರಣೆಗೆ ಅಪರೂಪವಲ್ಲ. ನೇರ ವ್ಯಾಪಾರೋದ್ಯಮ ಸಂಘಟನೆ ನಡೆಸಿದ ಒಂದು ವರದಿಯಲ್ಲಿ ಅಧ್ಯಯನ ಮಾಡಿದ ಪ್ರಚಾರಗಳಲ್ಲಿ 57% ಭಾಗದಷ್ಟು ಅಂತರ್ಗತ ಕೌಶಲವನ್ನು ಬಳಸಲಾಯಿತು ಎಂಬುದನ್ನು ಕಂಡುಕೊಳ್ಳಲಾಯಿತು. ಅವುಗಳಲ್ಲಿ, ಸುಮಾರು ಅರ್ಧದಷ್ಟು (47%) ನೇರ ಮೇಲ್ ಪ್ರಚಾರದೊಂದಿಗೆ ಪ್ರಾರಂಭಿಸಿದ್ದವು ಮತ್ತು ವಿಶಿಷ್ಟವಾಗಿ ಇಮೇಲ್ ಮತ್ತು ದೂರವ್ಯಾಪಾರೋದ್ಯಮದೊಂದಿಗೆ ಮುಂದುವರೆಸಿದ್ದವು.
ಇದನ್ನೂ ಗಮನಿಸಿ
ಕೃತಕ ಬುದ್ಧಿಮತ್ತೆ ವ್ಯಾಪಾರೋದ್ಯಮ]]
ಬಾಹ್ಯ ಕೊಂಡಿಗಳು
ವರ್ಗ:ನೇರ ವ್ಯಾಪಾರೋದ್ಯಮ ವರ್ಗ:ವ್ಯಾಪಾರೋದ್ಯಮದ ವಿಧಗಳು
ಪಿ ಆರ್ ಕೆ ಪ್ರೊಡಕ್ಷನ್ಸ್
ಪಿ ಆರ್ ಕೆ  ಪ್ರೊಡಕ್ಷನ್ಸ್ ಪುನೀತ್ ರಾಜ್‌ಕುಮಾರ್ ಸ್ಥಾಪಿಸಿದ ಭಾರತೀಯ ಚಲನಚಿತ್ರ ನಿರ್ಮಾಣ ಕಂಪನಿಯಾಗಿದೆ ಮತ್ತು ಅವರ ಪತ್ನಿ ಅಶ್ವಿನಿ ಪುನೀತ್ ರಾಜ್‌ಕುಮಾರ್ ನಿರ್ವಹಿಸುತ್ತಿದ್ದಾರೆ.
ಇತಿಹಾಸ
ಪಿ ಆರ್ ಕೆ  ಪ್ರೊಡಕ್ಷನ್ಸ್ ಅನ್ನು 20 ಜುಲೈ 2017 ರಂದು ಸ್ಥಾಪಿಸಲಾಯಿತು. ರಿಷಿ ಮತ್ತು ಅನಂತ್ ನಾಗ್ ಅಭಿನಯದ ನಿಯೋ-ನಾಯರ್ ಥ್ರಿಲ್ಲರ್ ಚಲನಚಿತ್ರವಾದ ಕವಲುದಾರಿ (2019) ಯೊಂದಿಗೆ ಪ್ರೊಡಕ್ಷನ್ ಹೌಸ್ ತನ್ನ ಚಲನಚಿತ್ರವನ್ನು ಪ್ರಾರಂಭಿಸಿತು. ಸ್ಟುಡಿಯೊದ ಮುಂದಿನ ಚಿತ್ರ ಮಾಯಾಬಜಾರ್ 2016 (2020), ಇದು ರಾಜ್ ಬಿ. ಶೆಟ್ಟಿ, ವಸಿಷ್ಟ ಎನ್. ಸಿಂಹ ಮತ್ತು ಪ್ರಕಾಶ್ ರಾಜ್ ಅವರ ಸಮಗ್ರ ತಾರಾಗಣವನ್ನು ಒಳಗೊಂಡಿತ್ತು. COVID-19 ಸಾಂಕ್ರಾಮಿಕ ರೋಗದಿಂದಾಗಿ, ಪ್ರೊಡಕ್ಷನ್ ಹೌಸ್‌ನ ಮುಂದಿನ ಎರಡು ಉದ್ಯಮಗಳಾದ ಕಾನೂನು ಮತ್ತು ಫ್ರೆಂಚ್ ಬಿರಿಯಾನಿ 2020 ಅಮೆಜಾನ್ ಪ್ರೈಮ್ ವೀಡಿಯೊದಲ್ಲಿ ನೇರವಾಗಿ ಬಿಡುಗಡೆಯಾಯಿತು. ಪ್ರಜ್ವಲ್ ದೇವರಾಜ್ ಅವರ ಪತ್ನಿ ರಾಗಿಣಿ ಅವರ ಚೊಚ್ಚಲ ಚಲನಚಿತ್ರವನ್ನು ಕಾನೂನು ಗುರುತಿಸಿದೆ. ಫ್ರೆಂಚ್ ಬಿರಿಯಾನಿಯಲ್ಲಿ ಡ್ಯಾನಿಶ್ ಸೇಟ್ ಮತ್ತು ಸಾಲ್ ಯೂಸುಫ್ ನಟಿಸಿದ್ದಾರೆ ಮತ್ತು ಟಿಕ್ ಟೋಕರ್ ದಿಶಾ ಮದನ್ ಅವರ ಚೊಚ್ಚಲ ಚಲನಚಿತ್ರವನ್ನು ಗುರುತಿಸಿದ್ದಾರೆ.
ಉಲ್ಲೇಖಗಳು
ವರ್ಗ:ಬೆಂಗಳೂರು ಮೂಲದ ಚಲನಚಿತ್ರ ನಿರ್ಮಾಣ ಕಂಪನಿಗಳು
ಅಮರಸಿಂಹ
ಅಮರಸಿಂಹನು ಕ್ರಿ.ಶ. ೪೦೦ ರ ಸುಮಾರಿಗೆ ಇದ್ದ ಗುಪ್ತವಂಶದ ಎರಡನೆಯ ಚಂದ್ರಗುಪ್ತ ಅರಸನ ಆಸ್ಥಾನದಲ್ಲಿದ್ದ ನವರತ್ನಗಳಲ್ಲಿ ಒಬ್ಬನು. ಅವನು ಕ್ರಿ.ಶ. ಏಳನೇ ಶತಮಾನದಲ್ಲಿದ್ದ ವಿಕ್ರಮಾದಿತ್ಯನ ಕಾಲಕ್ಕೆ ಸೇರಿದವನು ಎಂದೂ ಕೆಲವು ಮೂಲಗಳು ತಿಳಿಸುತ್ತವೆ. ಅಮರಸಿಂಹನು ಬೌದ್ಧ ಅಥವಾ ಜೈನ ಪಂಡಿತನು. ಅದ್ವೈತ ಮತಪ್ರಚಾರಕ್ಕೆಂದು ಭಾರತದಾದ್ಯಂತ ಪ್ರವಾಸದಲ್ಲಿದ್ದ ಶಂಕರಾಚಾರ್ಯರು ಅಮರಸಿಂಹನನ್ನು ಭೆಟ್ಟಿಯಾಗಬಯಸಿದಾಗ ಶಂಕರಾಚಾರ್ಯರೊಡನೆ ವಾದಕ್ಕಿಳಿಯಬಯಸದ ಅಮರಸಿಂಹನು ತನ್ನ ಎಲ್ಲ ಕೃತಿಗಳನ್ನು ಸುಟ್ಟು ಹಾಕಲು ಪ್ರಯತ್ನಿಸಿದನು. ಆಗ ಇದನ್ನು ತಿಳಿದ ಶಂಕರಾಚಾರ್ಯರು ಅವನ ಮನೆಗೆ ಧಾವಿಸಿದರು. ಅಷ್ಟು ಹೊತ್ತಿಗಾಗಲೇ ಅಮರಕೋಶವೊಂದನ್ನು ಬಿಟ್ಟು ಎಲ್ಲ ಕೃತಿಗಳು ಸುಟ್ಟು ಹೋಗಿದ್ದವು. ಈ ಸಂಗತಿಯನ್ನು ಶಂಕರದಿಗ್ವಿಜಯ ದಲ್ಲಿ ಹೇಳಲಾಗಿದೆ. ಅಮರಕೋಶವು ಸಂಸ್ಕೃತ ಭಾಶೆಯಲ್ಲಿ ರಚಿಸಿದ ನಾಮಲಿಂಗಾನುಶಾಸನ ಎಂಬ ಸಮಾನಾರ್ಥಕ ಪದಕೋಶ. ನಾಮಲಿಂಗಾನುಶಾಸನ ಕೃತಿಯನ್ನು ಅವನ ಗೌರವಾರ್ಥ ಅಮರಕೋಶ ಎಂದು ಕರೆಯುತ್ತಾರೆ. ಈ ಕೃತಿಯು ಅಮರಾನಿರ್ಜರಾದೇವಾಃ ಎಂದು ಅರಂಭವಾಗುವುದರಿಂದ ಅಮರಕೋಶ ಎಂಬ ಹೆಸರು ಬಂದಿದೆ ಎಂದೂ ಹೇಳುತ್ತಾರೆ. ನಾಮಲಿಂಗಾನುಶಾಸನ ಎಂದರೆ ನಾಮ ಮತ್ತು ಲಿಂಗಗಳನ್ನು ಕುರಿತಾದ ವ್ಯವಸ್ಥೆ ಎಂದರ್ಥ. ವರ್ಗ:ಕನ್ನಡ ವ್ಯಾಕರಣ
ಸಂಚು
ವರ್ಗ:ವರ್ಷ-೧೯೮೬ ಕನ್ನಡಚಿತ್ರಗಳು
ಜಯವಂತಿ ದೇವಿ ಹಿರೇಬೆಟ್
ಜಯವಂತಿ ದೇವಿ ಹಿರೇಬೆಟ್ (ಏಪ್ರಿಲ್ ೨೪, ೧೯೨೭) ಸುಗಮ ಸಂಗೀತ ಕ್ಷೇತ್ರದಲ್ಲಿ ಪ್ರಸಿದ್ಧ ಹೆಸರು. ಪ್ರಪ್ರಥಮ ಶಿಶುನಾಳ ಷರೀಫ್ ಪ್ರಶಸ್ತಿ ಗೌರವಕ್ಕೆ ಪಾತ್ರರಾದ ಕೀರ್ತಿ ಜಯವಂತಿದೇವಿ ಹಿರೇಬೆಟ್ ಅವರದು.
ನಿತ್ಯ ವಿರಾಜಮಾನೆ
ಜಯವಂತಿ ದೇವಿ ಅವರ ಹೆಸರು ಕೇಳಿದಾಕ್ಷಣ ಕನ್ನಡಿಗರೆಲ್ಲರ ಮನಸ್ಸು ಮೆಲುಕು ಹಾಕುವುದು “ಹತ್ತು ವರುಷದ ಹಿಂದೆ ಮುತ್ತೂರ ತೇರಿನಲಿ ಅತ್ತಿತ್ತ ಸುಳಿದವರು ನೀವಲ್ಲವೆ?” ಎಂಬ ಕೆ.ಎಸ್‌. ನರಸಿಂಹಸ್ವಾಮಿಯವರ ಕವನ. ಆ ಕವನವನ್ನು ಅಜರಾಮರಗೊಳಿಸಿದ ಕೀರ್ತಿ ಜಯವಂತಿ ದೇವಿಯರಿಗೇ ಸಲ್ಲಬೇಕು. ಅವರು ಹಾಡಿರುವ 'ಹೂವ ತರುವರ ಮನೆಗೆ ಹುಲ್ಲ ತರುವ', 'ತಲ್ಲಣಿಸದಿರು ಕಂಡ್ಯ ತಾಳು ಮನವೆ' ಹಾಡುಗಳು ಕನ್ನಡ ಭಕ್ತಿಗೀತೆಗಳ ಸಾಲಿನಲ್ಲಿ ಸುಂದರ ಕಲಾಕುಸುಮಗಳು. ಅವರು 'ಭಾಗ್ಯದ ಲಕ್ಷ್ಮೀಭಾರಮ್ಮ' ಗೀತೆಯನ್ನು ಹಾಡಿರುವ ರೀತಿ ಎಲ್ಲರಿಗಿಂತ ವಿಭಿನ್ನ ಮಾತ್ರವಲ್ಲ ಯಾರೋ ಹೃದಯತಟ್ಟಿ ಆ ಮಹಾತಾಯಿ ಲಕ್ಷ್ಮಿಯನ್ನು ಬರಮಾಡಿಕೊಳ್ಳುವಂತ ಆಪ್ತತೆಯನ್ನು ನೀಡುತ್ತದೆ. ಡಾ. ಭೀಮಸೇನ ಜೋಷಿ ಅವರೊಂದಿಗೆ ಅವರು ಹಾಡಿರುವ 'ಇಂದು ಎನಗೆ ಗೋವಿಂದ' ಕೂಡಾ ಅಷ್ಟೇ ಆಪ್ತವಾದದ್ದು. ಅವರು ವಿವಾಹವಾಗಿ ಪುಣೆಯಲ್ಲಿ ನೆಲೆಸಿದ ಕಾರಣ ಕರ್ನಾಟಕದಲ್ಲಿನ ಕನ್ನಡದ ಅಭಿಮಾನಿಗಳಿಗೆ ಸ್ವಲ್ಪ ವಿರಳವಾಗಿ ಕಂಡರೂ ಮುಂಬಯಿ ಕನ್ನಡಿಗರಿಗೆ ಆಗಾಗ ಕಂಡರು. ತಾವು ಹಾಡಿದ ಗೀತೆಗಳಲ್ಲೆಲ್ಲಾ ತಮ್ಮದೇ ಆದ ವಿಶಿಷ್ಟ ಮುದ್ರೆಯೊಂದಿಗೆ ಜನಮನದಲ್ಲಿ ನಿತ್ಯ ವಿರಾಜಮಾನೆಯಾದರು
ಕಲಾ ಮನೆತನ
ಜಯವಂತಿ ದೇವಿಯವರು  ೧೯೨೭ ನೇ ಇಸವಿ ಏಪ್ರಿಲ್‌ ೨೪ರಂದು ಮಂಗಳೂರಿನಲ್ಲಿ ಜನಿಸಿದರು. ಇವರ ತಾಯಿ ಸೀತಾದೇವಿ, ಮೊಳಹಳ್ಳಿ ಶಿವರಾಯರ ಮಗಳು. ತನುಮನಧನವನ್ನು ಸಮಾಜ ಸೇವೆಗೇ ಅರ್ಪಿಸಿದ್ದ ಶಿವರಾಯರು ಪುತ್ತೂರಿನಲ್ಲಿ ಪ್ರಸಿದ್ಧ ವಕೀಲರಾಗಿದ್ದರು. ಜಯವಂತಿಯವರ ತಂದೆ ಪಡುಕೋಣೆ ರಮಾನಂದರಾಯರು ಬರಹಗಾರರು. ರಮಾನಂದರ ತಂದೆಯವರು ಪಡುಕೋಣೆ ನರಸಿಂಗರಾಯರು. ಪುತ್ತೂರಿನಲ್ಲೇ ನೆಲೆಸಿದ್ದ ಅವರು ಮಣ್ಣಿನ ಕಲಾಕೃತಿಗಳನ್ನು ಮಾಡುವುದರಲ್ಲೂ, ತೆಂಗಿನ ಚಿಪ್ಪಿನ ಕಲಾಕೃತಿಗಳನ್ನು ಮಾಡುವುದರಲ್ಲಿಯೂ ಹೆಸರುವಾಸಿಯಾಗಿದ್ದರು. ಅಜ್ಜಿ ಸುಶ್ರಾವ್ಯವಾಗಿ ಎರಡು, ಮೂರು ಭಾಷೆಗಳಲ್ಲಿ ಭಜನೆಯನ್ನು ಹಾಡುವುದರಲ್ಲಿ ನಿಷ್ಣಾತರಾಗಿದ್ದರು. ಅಂದದ ಹೂ ಮಾಲೆಗಳನ್ನೂ ಕಟ್ಟುತ್ತಿದ್ದರು. ನರಸಿಂಗರಾಯರ ಕೊನೆಯ ತಮ್ಮ ಶಿವಶಂಕರ. ಶಿವಶಂಕರ್ ರವರ ಮಕ್ಕಳೇ ಪ್ರಸಿದ್ಧ ನಟ ಗುರುದತ್‌ ಹಾಗೂ ದಿಗ್ದರ್ಶಕ ಆತ್ಮಾರಾಮ್‌. ಹೀಗಾಗಿ ಜಯವಂತಿ ದೇವಿಯವರ ಮನೆತನವೆ ಸಂಗೀತ, ಸಾಹಿತ್ಯ, ನಾಟಕ ಇತ್ಯಾದಿ ಕಲೆಗಳ ಆಗರವಾಗಿತ್ತು. ಮನೆಯ ಪರಿಸರವೇ ಕಲಾಮಯವಾಗಿದ್ದಾಗ ಜಯವಂತಿ ದೇವಿಯವರ ಮನಸ್ಸು ಸಂಗೀತದ ಕಡೆಗೆ ಒಲಿದದ್ದು ಆಶ್ಚರ್ಯವಲ್ಲ. ಅವರ ಅಕ್ಕ ಚಂದ್ರಭಾಗಾದೇವಿಯವರು ನೃತ್ಯಗಾರ್ತಿ. ಮತ್ತೊಬ್ಬ ತಂಗಿ ಶಾಂತಿ ಚಿತ್ರಕಲಾವಿದೆ. ಇನ್ನೊಬ್ಬ ತಂಗಿ ಯಶೋಧರ ಬರಹಗಾರ್ತಿ. ಪ್ರಭಾಶಂಕರ ಇವರ ಅಣ್ಣ ಸಾಹಿತ್ಯಪ್ರೇಮಿ. ಕಲೆ ಮತ್ತು ಸಂಸ್ಕೃತಿಗಳ ನೆಲೆವೀಡು ಇವರ ಮನೆ.
ಆಕಾಶವಾಣಿ, ಚಿತ್ರಸಂಗೀತ ಮತ್ತು ಗಾನಲೋಕಗಳಲ್ಲಿ
ಕಲಾಪೋಷಕರಾಗಿದ್ದ ವಿ. ನಾಗಯ್ಯನವರು ಜಯವಂತಿಯವರನ್ನು ಮದ್ರಾಸಿನಲ್ಲಿದ್ದ ಆಲ್‌ ಇಂಡಿಯಾ ರೇಡಿಯೋ ಶಾಖೆಗೂ ಪರಿಚಯಿಸಿದರು. ಅಲ್ಲಿ ಆವರು ಹಿಂದಿ ಭಜನೆಗಳನ್ನು ಹಾಡಲು ಪ್ರಾರಂಭಿಸಿದರು. ವಿ. ನಾಗಯ್ಯನವರು ತಯಾರಿಸಿದ ‘ತ್ಯಾಗಯ್ಯ’ ಮತ್ತು ಉದಯಶಂಕರ್ ರವರು ತಯಾರಿಸುತ್ತಿದ್ದ ‘ಕಲ್ಪನಾ’ ಹಿಂದಿ ಚಿತ್ರದಲ್ಲೂ ಒಂದೆರಡು ಹಾಡುಗಳನ್ನು ಜಯವಂತಿ ದೇವಿಯವರು  ಹಾಡಿದರು. ಇದಲ್ಲದೆ ಮಹಾತ್ಮಗಾಂಧಿಜಿಯವರ ಪ್ರಾರ್ಥನಾ ಸಭೆಯಲ್ಲೂ ಹಿಂದಿ ಭಜನೆ ಹಾಗೂ ‘ವಂದೇ ಮಾತರಂ’ ಗೀತೆಯನ್ನು ಹಾಡಿದ ಕೀರ್ತಿ ಅವರದು.
ಬೇಂದ್ರೆಯವರು ಜಯವಂತಿ ದೇವಿಯವರಿಗೆ ಕನ್ನಡ ಭಾವಗೀತೆಗಳನ್ನು ಹಾಡಲು ಪ್ರೇರೇಪಣೆ ನೀಡಿದರು. ಬೇಂದ್ರೆಯವರೇ ತಮ್ಮ ಒಂದೆರಡು ಕವನಗಳನ್ನು ಆಯ್ಕೆ ಮಾಡಿ ಹಾಡಲು ಹೇಳಿದ್ದರು. “ಯಾಕೊ ಕಾಣೆ ರುದ್ರವೀಣೆ”, “ವಾರಿನಓಟವಾಡತಿತ್ತ ಹೊಳೀಮ್ಯಾಗ” ಇವೆರಡು ಗೀತೆಗಳೂ ಧ್ವನಿ ತಟ್ಟೆಗಳಾಗಿ ಜನಮನದ ಅಂತರಂಗಲ್ಲಿ ನೆಲೆಯಾಗಿ ನಿಂತುಬಿಟ್ಟವು. ಹಾಡುವ ಕಲಾವಿದರು ಯಾರು ಬಂದರೂ ಸರಿಯೇ ಅವರಿಂದ ಹೊಸ ಹೊಸ ಹಾಡುಗಳನ್ನು ಕಲಿಯುವ ತವಕ ಜಯವಂತಿ ದೇವಿಯವರಿಗೆ. ಹಾಗೇ ಒಮ್ಮೆ ಗುಡಿಬಂಡೆ ರಾಮಾಚಾರ್ಯರು ಪೂನಾಗೆ ಹೋಗಿದ್ದಾಗ ಅವರಿಂದ ಕುವೆಂಪುರವರ ಹಾಡನ್ನು ಕಲಿತರು. ಅವರು ಧ್ವನಿಮುದ್ರಿಸಿರುವ ಕೆ.ಎಸ್‌. ನರಸಿಂಹಸ್ವಾಮಿಯವರ ಸುಪ್ರಸಿದ್ಧ ಗೀತೆ “ಹತ್ತು ವರುಷದ ಹಿಂದೆ, ಮುತ್ತೂರ ತೇರಿನಲಿ, ಅತ್ತಿತ್ತ ಸುಳಿದವರು ನೀವಲ್ಲವೆ” ಸುಮಾರು ೧೯೫೨ರ ವೇಳೆಗೆ ಎಚ್‌.ಎಮ್‌.ವಿ. ಕಂಪೆನಿಯಿಂದ ಬಿಡುಗಡೆಯಾಯಿತು. ಮುಂಬಯಿ, ಪೂನಾದ ಸಂಗೀತ ಜೀವನ ಜಯವಂತಿ ದೇವಿಯವರ ಬಾಳಿನಲ್ಲಿ ಚಿರಸ್ಮರಣೀಯವಾದ ದಿನಗಳು. ಪೂನಾ ಬಿಟ್ಟು ಜಮ್‌ಶೆಡ್‌ಪುರಕ್ಕೆ ಬಂದ ಬಳಿಕ ಅವರ ಸಂಗೀತ ಹಿಂದಿನಂತೆ ಪ್ರಗತಿಯನ್ನು ಪಡೆಯಲು ಸಾಧ್ಯವಾಗಲಿಲ್ಲವೆಂದು ಜಯವಂತಿಯವರು ವಿಷಾದದಿಂದ ಹೇಳುತ್ತಾರೆ. ಆದರೆ ಅಲ್ಲಿ, ಇಲ್ಲಿ, ಆಗೊಮ್ಮೆ, ಈಗೊಮ್ಮೆ, ಗುರುಗಳು, ಮಠಾಧಿಪತಿಗಳ ಸಾನ್ನಿಧ್ಯದಲ್ಲಿ ಹಾಡುತ್ತಿದ್ದರು.
ಪ್ರಶಸ್ತಿ ಗೌರವಗಳು
ಕರ್ನಾಟಕದ ಭಾಗಕ್ಕೆ ಬಹಳ ವರ್ಷಗಳ ಹಿಂದೆಯೇ ಎಲೆಮರೆಯ ಹೂವಾಗಿ ಉಳಿದರೂ ಜಯವಂತಿ ದೇವಿಯವರನ್ನು ಕನ್ನಡ ನಾಡು ಮರೆಯಲಿಲ್ಲ. ಎಲ್ಲೋ ಇದ್ದ ಇವರನ್ನು ಹುಡುಕಿ ಕರೆಸಿ 1996ರಲ್ಲಿ ಸಂಗೀತ ಗಂಗಾ ಸಂಸ್ಥೆಯು ಸಂಗೀತ ಸಮ್ಮೇಳನದ ಅಧ್ಯಕ್ಷ ಪದವಿಯನ್ನು ಕೊಟ್ಟು ಗೌರವಿಸಿತು. ಆಗಲೇ ಯುವ ಬರಹಗಾರರ ಮತ್ತು ಕಲಾವಿದರ ಬಳಗದವರು ಆಮಂತ್ರಿಸಿ ಗೌರವಿಸಿದ್ದರು. ಕರ್ನಾಟಕದ ಅತ್ಯಂತ ಪ್ರತಿಷ್ಠಿತ ಪ್ರಶಸ್ತಿಯಾದ ಸಂತ ಶಿಶುನಾಳ ಶರೀಫ್ ಪ್ರಶಸ್ತಿಯನ್ನು ೧೯೯೭ರಲ್ಲಿ ನೀಡಿ ಗೌರವಿಸಿದ್ದು ಎಲ್ಲದಕ್ಕಿಂತ ಹಿರಿದಾದದ್ದು. ಅದರಲ್ಲೂ ಹೆಚ್ಚಿನ ವಿಷಯವೆಂದರೆ ಸಂತ ಶಿಶುನಾಳ ಶರೀಫರ ಪ್ರಶಸ್ತಿ ಆರಂಭವಾದ ಮೊಟ್ಟ ಮೊದಲ ವರ್ಷವೇ ಅದು ಜಯವಂತಿ ದೇವಿಯವರಿಗೆ ಸಂದಿತು.
ಕನ್ನಡಾಭಿಮಾನ
ಜಯವಂತಿ ದೇವಿಯವರಿಗೂ ಕನ್ನಡವೆಂದರೆ ಬಹಳ ಅಭಿಮಾನ. ಅವರ ಪತ್ರ ವ್ಯವಹಾರವೆಲ್ಲ ಕನ್ನಡದಲ್ಲಿಯೇ. “ನನಗೆ ಶರೀರ-ಶಾರೀರ ಎರಡೂ ಬಳಲಿದೆ. ಹಿಂದಿನಂತೆಯೇ ಇದ್ದಿದ್ದರೆ ಶಿಶುನಾಳ ಶರೀಫರ ಗೀತೆಗಳನ್ನು ಕಲಿತು ಹಾಡುವ ಆಸೆ” ಎನ್ನುವ ಅವರ ಮಾತನ್ನು ಕೇಳಿದರೆ ಯಾರಿಗೂ ಹೆಮ್ಮೆ ಎನಿಸದಿರಲಾರದು. ಈಗಲೂ ತಪ್ಪದೆ ಪೂಜೆಮಾಡುವಾಗ ದೇವರ ಸನ್ನಿಧಾನದಲ್ಲಿ ಹಾಡುವ ಪರಿಪಾಠವನ್ನಂತೂ ಇಟ್ಟುಕೊಂಡಿದ್ದಾರೆ.
ಈಗ ಜಯವಂತಿ ದೇವಿಯವರು ತಮ್ಮ ಪತಿ ದಿನಕರ್ ಹಿರೇಬೆಟ್‌ರವರೊಂದಿಗೆ ಪೂನಾದಲ್ಲಿ ತಮ್ಮ ಹಿರಿವಯಸ್ಸಿನ ಜೀವನವನ್ನು ನಡೆಸುತ್ತಿದ್ದಾರೆ.
ಮಾಹಿತಿ ಆಧಾರ
ಕರ್ನಾಟಕ ನೃತ್ಯ ಸಂಗೀತ ಅಕಾಡೆಮಿಯ ಕಲಾ ಚೇತನದಲ್ಲಿ ಎಚ್.ಆರ್.ಲೀಲಾವತಿಯವರು ಬರೆದಿರುವ ಲೇಖನ
ವರ್ಗ:೧೯೨೭ ಜನನ
ಶಂಶಾದ್ ಬೇಗಂ
thumb|ಶಂಶಾದ್ ಬೇಗಂ 'ಶಂಶಾದ್ ಬೇಗಂ,' ಮೊಟ್ಟ ಮೊದಲ ಚಲನಚಿತ್ರದ ಹಿನ್ನೆಲೆ ಗಾಯಕಿಯರಲ್ಲೊಬ್ಬರು. ತಮ್ಮ ಜೀವಿತದ ಸಮಯದಲ್ಲೇ ದಂತ ಕಥೆಯಾದರು.ಆಗತಾನೇ ಶುರುವಾಗಿದ್ದ ಬೊಂಬಾಯಿನ ಚಲನಚಿತ್ರರಂಗದಲ್ಲಿ ಕಾಲಿಟ್ಟ, 'ದಿಟ್ಟ ಮಹಿಳೆ'ಯೆಂಬ ಹೆಗ್ಗಳಿಕೆಗೆ ಪಾತ್ರರು. ಕೆ.ಎಲ್.ಸೈಗಾಲ್, ಅವರ ಬಹಳ ಪ್ರಿಯ ನಟ, ಕೆ.ಎಲ್. ಸೈಗಾಲ್ ಅಭಿನಯಿಸಿದ್ದ 'ದೇವ್ ದಾಸ್' ಚಿತ್ರವನ್ನು 'ಶಂಶಾದ್ ಬೇಗಂ' ೧೪ ಬಾರಿ ವೀಕ್ಷಿಸಿದರಂತೆ. ಅವರ ಕಾಲದಲ್ಲಿ ಬಹಳ ಪ್ರಚಾರದಲ್ಲಿದ್ದ 'ಜೆನೊಫೋನ್' ಎಂಬ ಸಂಗೀತ ಕಂಪೆನಿಯ ಕಾಂಟ್ರಾಕ್ಟ್ ಗೆ ಸಹಿಹಾಕಿದ್ದರು. ಅವರು ಹಾಡಿದ ಪ್ರತಿ ಹಾಡಿಗೂ ೧೫ ರೂಪಾಯಿನಂತೆ ರೆಕಾರ್ಡಿಂಗ್ ಮುಗಿದ ನಂತರ ಅವರಿಗೆ ೫ ಸಾವಿರ ರೂಪಾಯಿ ಸಂಭಾವನೆ ದೊರೆಯಿತು. ನೋಡಲು ಅಷ್ಟು ಸುಂದರಿಯಲ್ಲದ ಶಂಶಾದ್, ಎಲ್ಲರಿಗೂ ತಮ್ಮ ಧ್ವನಿಯಿಂದ 'ಶಂಶಾದ್ ಪರಿಚಿತರಾಗಿದ್ದರೂ ಸಂಗೀತ ನಿರ್ದೆಶಕ ನೌಶಾದ್, ಮತ್ತು ಒ.ಪಿ,ನಯ್ಯರ್ ಬಿಟ್ಟು,ಸನ್.೧೯೭೦ ರ ವರೆಗೂ ಅವರು ಯಾರ ಕಣ್ಣಿಗೂ ಬೀಳದಂತೆ ನಿಗಾವಹಿಸಿದ್ದರು. ೧೯೫೦-೬೦-೭೦ ರಲ್ಲಿ 'ಶಂಶಾದ್ ರ, ಬಹಳ ಜನಪ್ರಿಯ ಗೀತೆಗಳು 'ರಿಮಿಕ್ಸ್' ಆಗಿ ನಿರ್ದೇಶಕರು ಬಳಸುತ್ತಿದ್ದಾರೆ. ಶಂಶಾದ್ ಬೇಗಂ, ಆಕಾಶವಾಣಿಗೆ 'ದ ಕ್ರೌನ್ ಇಂಪೀರಿಯಲ್ ಥಿಯೇಟರಿಕಲ್ ಕಂ ಆಫ್ ಪರ್ಫಾರ್ಮಿಂಗ್ ಆರ್ಟ್ಸ್' ಎಂಬ ದೆಹಲಿಯಲ್ಲಿ ಸ್ಥಾಪಿಸಲ್ಪಟ್ಟ ಸಂಘದ ಮೂಲಕ ಎಲ್ಲರೂ ಒಟ್ಟಾಗಿ ಹಾಡಲು ಬರುತ್ತಿದ್ದರು.
ಯಕ್ಷಧ್ರುವ ಪಟ್ಲ ಫೌಂಡೇಶನ್
ಪ್ರಾಥಮಿಕ ಮಾಹಿತಿ
ಯಕ್ಷಗಾನ ಕಲಾವಿದರ ಜೀವನಕ್ಕೆ ಆಸರೆ ಆಗಲು ಪಟ್ಲ ಸತೀಶ್ ಶೆಟ್ಟಿ ಯಕ್ಷಧ್ರುವ ಪಟ್ಲ ಫೌಂಡೇಶನ್ ಸೆಪ್ಟಂಬರ್ 14 2015 ರಂದು ಸ್ಥಾಪನೆ ಮಾಡಿದರು. ಈ ಫೌಂಡೇಶನ್ನಲ್ಲಿ ಎರಡು ಲಕ್ಷ ಸದಸ್ಯರು ನೊಂದಣಿ ಆಗ್ಗಿದಾರೆ. ಇದರ ಮುಖ್ಯ ಉದ್ದೇಶ ಬಡ ಯಕ್ಷಗಾನ ಕಲಾವಿದರಿಗೆ ಆಶ್ರಯವಾಗಲು.
ಶಂಶಾದ್ ಬೇಗಂ
ಜನನ
ಸನ್.೧೯೧೯ ಏಪ್ರಿಲ್,೧೪ ರಲ್ಲಿ ಅಮೃತಸರದಲ್ಲಿ ಜನಿಸಿದರು.'ಶಂಶಾದ್' ಸನ್.೧೯೪೭ ಡಿಸೆಂಬರ್,೧೬ ರಂದು,'ಲಾಹೋರ್ ರೇಡಿಯೋ'(ಈಗ ಪಾಕಿಸ್ತಾನದಲ್ಲಿದೆ) ಮೊದಲ ಬಾರಿಗೆ ಹಾಡಿ, ಭಾರತದಲ್ಲೇಲ್ಲಾ ಜನಪ್ರಿಯರಾದರು. 'ಏರ್ ಲಾಹೋರ್' ಪ್ರಸಾರ ಕಂಪೆನಿ, ಶಂಶಾದ್ ರವರಿಗೆ, ಚಿತ್ರರಂಗಕ್ಕೆ ಪಾದಾರ್ಪಣೆ ಮಾಡಲು ಬಹಳವಾಗಿ ನೆರವಾಯಿತು. ಆಕೆ ಹಾಡಿದ ಗೀತೆಗಳು 'ಏರ್ ಲಾಹೋರ್ ನಿಲಯ'ದಿಂದ ಪದೇ ಪದೇ ಪ್ರಸಾರವಾಗುತ್ತಿದ್ದವು. ನೌಶಾದ್, ಕೆಲವು ಗೀತೆಗಳನ್ನು ಗ್ರಾಮಾಫೋನ್ ರೆಕಾರ್ಡಿಂಗ್ ಕಂಪೆನಿಗೆ ಬಳಸಿಕೊಂಡರು. ಸಾರಂಗಿ ವಾದಕ, ಉಸ್ತಾದ್ 'ಹುಸೇನ್ ಬಕ್ಷ್ ವಾಲಾ ಸಾಹೇಬ್,' ಶಂಶಾದ್ ರವರನ್ನು ತಮ್ಮ ಶಿಷ್ಯೆಯನ್ನಾಗಿ ಸ್ವೀಕರಿಸಿದರು. 'ಗುಲಾಂ ಹೈದರ್' ಎಂಬ ಲಾಹೋರ್ ಸ್ಥಾನೀಯ ಸಂಗೀತ ನಿರ್ದೇಶಕ, ಆಕೆಯ ಧ್ವನಿಯನ್ನು ಸ್ವಲ್ಪ-ಸ್ವಲ್ಪವಾಗಿ ತಮ್ಮ ಕೆಲವು ಚಿತ್ರಗಳಲ್ಲಿ ಬಳಸಿಕೊಂಡರು. ಆ ಚಿತ್ರಗಳು : 'ಶಂಶಾದ್ ಬೇಗಂ',ತಮ್ಮ ಪರಿವಾರವನ್ನು ಮಾವನವಾರ ಬಳಿ ಬಿಟ್ಟು,೧೯೪೪ ರಲ್ಲಿ ಬೊಂಬಾಯಿಗೆ ಬಂದರು.'ಸಿ.ರಾಮಚಂದ್ರ' ನಿರ್ದೇಶನದ ಪಾಶ್ಚಾತ್ಯ ಮಾದರಿಯ 'ಮೇರೀ ಜಾನ್ ..ಸಂಡ ಕೆ ಸಂಡೇ', ಎಂಬ ಗೀತೆಯೊಂದನ್ನು ಸಮರ್ಥವಾಗಿ ಹಾಡಿದ ಪ್ರಥಮ ಮಹಿಳೆಯೆಂದು ಹೆಸರುಗಳಿಸಿದರು. ಖ್ಯಾತ ಸಂಗೀತ ನಿರ್ದೇಶಕ, 'ಒಪಿ ನಯ್ಯರ್' ಹೇಳುವಂತೆ 'ಶಂಶಾದರ ಧ್ವನಿ' ದೇವಸ್ಥಾನದ ಗಂಟೆಯಂತೆ ಸ್ಪಷ್ಟ,ಹಾಗು ಪ್ರತಿಧ್ವನಿಸುವ ವಾಣಿಯಾಗಿತ್ತು ಸನ್.೧೯೪೦-೫೦ ಯಲ್ಲಿ ಅವರ ಜನಪ್ರಿಯತೆಯ ಉತ್ತುಂಗದಲ್ಲಿತ್ತು. ಹೊಸದಾಗಿ ಬಂದ ಗೀತಗಾಯಕರಿಗೆ ಹೋಲಿಸಿದರೆ,'ಶಂಶಾದ್ ಬೇಗಂ'ರ ಕಂಠಸಿರಿ, 'ಲತಾ', 'ಆಶಾ', 'ಗೀತಾದತ್' ಮತ್ತು 'ಅಮೀರ್ ಬಾಯಿ ಕರ್ನಾಟಕಿ' ಗಾಯಕಿಯರಿಗೆ ಭಿನ್ನವಾಗಿತ್ತು; ಮತ್ತು ಪ್ರಭಾವಿಯಾಗಿತ್ತು. ಹೀಗೆ ಒಟ್ಟಾರೆ, ೫ ಸಾವಿರ ಗೀತೆಗಳನ್ನು ಹಾಡಿದ ಹೆಗ್ಗಳಿಕೆಗೆ ಪಾತ್ರರಾದ 'ಶಂಶಾದ್ ಬೇಗಂ', ಎಲೆಮರೆಕಾಯಿಯ ತರಹ ಪ್ರಚಾರದಿಂದ ದೂರವಿದ್ದರು.
ವಿವಾದಕ್ಕೆ ಒಳಗಾಗಿದ್ದರು
ಸನ್. ೧೯೯೮ ರಲ್ಲಿ ಶಂಶಾದ್ ಬೇಗಂ ನಿಧನರಾದ ಬಗ್ಗೆ ಎಲ್ಲಾ ಮಾಧ್ಯಮಗಳೂ ವರದಿಮಾಡಿದವು. ಆದರೆ 'ಶಂಶಾದ್ ಬೇಗಂ' ಎನ್ನುವರು, ಸೈರಾಬಾನುರವರ (ದಿಲೀಪ್ ಕುಮಾರ್ ರವರ ಪತ್ನಿ)ಅಜ್ಜಿ. ಕೊನೆಗೆ ಇದರ ಅರಿವು ಆದಮೇಲೆ ಎಲ್ಲ ಸರಿಹೋಯಿತು.
ಯಕ್ಷಧ್ರುವ ಪಟ್ಲ ಫೌಂಡೇಶನ್
ವಿವಿಧ ಶಾಖೆಗಳು
ಸುಮಾರು ಎಂಟು ಕೋಟಿ ಹಣವನ್ನು ಫೌಂಡೇಶನ್ನ ವತಿಯಿಂದ ಕಳೆದ ಏಳು ವರ್ಷಗಳಲ್ಲಿ ವಿವಿಧ ರೀತಿಯಲ್ಲಿ ಯಕ್ಷಗಾನ ಕಲಾವಿದರಿಗೆ ವಿತರಿಸಲಾಗಿದೆ ಪ್ರಧಾನವಾಗಿ ವೈದ್ಯಕೀಯ ವೆಚ್ಚಗಳು,ಕಲಾವಿದರ ಮಕ್ಕಳಿಗಾಗಿ ಶಿಕ್ಷಣ ವಿದ್ಯಾರ್ಥಿವೇತನಗಳು, ವಸತಿ ಹಣಕಾಸು, ಆಕಸ್ಮಿಕ ಗಾಯಗಳು ಮತ್ತು ಇತರ ತುರ್ತು ಪರಿಸ್ಥಿತಿಗಳು.ಫೌಂಡೇಶನ್ ವಿದೇಶದಲ್ಲಿ 5 ಶಾಖೆಗಳನ್ನು ಹೊಂದಿದೆ ಅಮೇರಿಕಾ, ದುಬೈ, ಮಸ್ಕತ್,ಕತಾರ್, ಬೆಹ್ರೇನ್-ಸೌದಿ. ಕರ್ನಾಟಕದಲ್ಲಿ 25 ಮತ್ತು ಇತರ 5 ಶಾಖೆಗಳು ಭಾರತದ ರಾಜ್ಯಗಳಾದ ಚೆನ್ನೈ, ಗುಜರಾತ್, ದೆಹಲಿ, ಮುಂಬೈ ಮತ್ತು ಕೇರಳ.
ಶಂಶಾದ್ ಬೇಗಂ
ಹುಟ್ಟು ಹಬ್ಬ
'ಶಂಶಾದ್ ಬೇಗಂ,' ತಮ್ಮ ೮೯ ನೇ ಹುಟ್ಟುಹಬ್ಬವನ್ನು ಮುಂಬಯಿ ನ 'ಹಿರಾನಂದಾನಿ ಕಾಂಪ್ಲೆಕ್ಸ್' ನಲ್ಲಿರುವ ಅವರ ಸೋದರಿಯ ಮನೆಯಲ್ಲಿ ಆಚರಿಸಿಕೊಂಡರು.
ಯಕ್ಷಧ್ರುವ ಪಟ್ಲ ಫೌಂಡೇಶನ್
ಫೌಂಡೇಶನ್ ಮಾಡಿರುವ ಕೆಲಸ
ಐದು ಲಕ್ಷ ರುಪಾಯಿ ವೆಚ್ಚದ 3 ಮನೆಗಳನ್ನು ಈಗಾಗಲೆ ನಿರ್ಮಿಸಿ ಕಲಾವಿದರಿಗೆ ಫೌಂಡೇಶನ್ ನೀಡಿದ್ದು ಮುಂದಿನ ದಿನಗಳಲ್ಲಿ 100 ಮನೆಗಳನ್ನು ಸ್ಥಾಪಿಸುವ ಯೋಜನೆಯು ಇದೆ. ಸುಮಾರು ಎಂಟು ಕೋಟಿ ಹಣವನ್ನು ಫೌಂಡೇಶನ್ನ ವತಿಯಿಂದ ಕಳೆದ ಏಳು ವರ್ಷಗಳಲ್ಲಿ ವಿವಿಧ ರೀತಿಯಲ್ಲಿ ಯಕ್ಷಗಾನ ಕಲಾವಿದರಿಗೆ ವಿತರಿಸಲಾಗಿದೆ. ಪ್ರಧಾನವಾಗಿ ವೈದ್ಯಕೀಯ ವೆಚ್ಚಗಳು,ಕಲಾವಿದರ ಮಕ್ಕಳಿಗಾಗಿ ಶಿಕ್ಷಣ ವಿದ್ಯಾರ್ಥಿವೇತನಗಳು, ವಸತಿ ಹಣಕಾಸು, ಆಕಸ್ಮಿಕ ಗಾಯಗಳು ಮತ್ತು ಇತರ ತುರ್ತು ಪರಿಸ್ಥಿತಿಗಳು. ಕೊರೋನ ಸಂದರ್ಭದಲ್ಲಿ ಬಡ ಕಲಾವಿದರ ಕುಟುಂಬಗಳಿಗೆ ಆಹಾರ ಹಾಗು ವಿವಿಧ ವಸ್ತುಗಳ ಕಿಟ್ಗಳನ್ನು ನೀಡಿದೆ.
ಶಂಶಾದ್ ಬೇಗಂ
ನಿಧನ
'ಶಂಶಾದ್ ಬೇಗಂ',೯೪ ನೇ ವಯಸ್ಸಿನಲ್ಲಿ ಮುಂಬಯಿನ ತಮ್ಮ ನಿವಾಸದಲ್ಲಿ ನಿಧನರಾದರು. ವೃದ್ಧಾಪ್ಯದ ನಿತ್ರಾಣ ಮೊದಲಾದ ಕಾಯಿಲೆಯಿಂದ ನರಳುತ್ತಿದ್ದರು. ಇತ್ತೀಚೆಗೆ ಆಸ್ಪತ್ರೆಯಲ್ಲಿ ಚಿಕಿತ್ಸೆ ಪಡೆಯುತ್ತಿದ್ದರು. ಆದರೆ ಔಷಧಗಳು ಕೆಲಸಮಾಡಲಿಲ್ಲ. ಸನ್.೨೦೧೩ ರ, ೨೩ ರಂದು, ಮಂಗಳವಾರ ರಾತ್ರಿ, 'ಶಂಶಾದ್ ಬೇಗಂರ ಅಂತ್ಯಕ್ರಿಯೆ' ಮುಂಬಯಿನಲ್ಲಿ ಜರುಗಿತು. ಆದರೆ, ಅವರ ಅಂತಿಮ ಸಂಸ್ಕಾರದ ಸಮಯದಲ್ಲಿ ಹಾಜರಿದ್ದವರು ಕೆಲವೇ ಜನರು. ಶಂಶಾದ್ ಬೇಗಂ, ಮುಂಬಯಿನಲ್ಲೇ ನೆಲೆಸಿರುವ, ಒಬ್ಬ ಮಗಳು. 'ಉಷಾ ರಾತ್ರಾ', ಅಳಿಯ, ಬಂಧುವರ್ಗವನ್ನು ತೊರೆದು ಹೋಗಿದ್ದಾರೆ.ಸನ್.೧೯೫೫ ರಲ್ಲಿ ಪತಿ,ಗಣಪತ್ ಲಾಲ್ ಬಟ್ಟೋ ನಿಧನರಾಗಿದ್ದರು. ಶಂಶಾದ್ ರವರ ಅತ್ಯಂತ ಜನಪ್ರಿಯ ಗೀತೆಗಳು :
ಯಕ್ಷಧ್ರುವ ಪಟ್ಲ ಫೌಂಡೇಶನ್
ಸಾಮಾಜಿಕ ಜಾಲತಾಣ
ಸಾಮಾಜಿಕ ಜಾಲತಾಣಗಳಾದ ಯೂಟ್ಯೂಬ್ ಚಾನೆಲ್ ಮೂಲಕ ಯಕ್ಷಗಾನವನ್ನು ಬೆಂಬಲಿಸಲು ಯಕ್ಷಧ್ರುವ ಪಟ್ಲ ಸತೀಶ್ ಶೆಟ್ಟಿ ಅಫೀಶಿಯಲ್ ಆಗಿ ರಚಿಸಲಾಗಿದೆ 25,000 ಚಂದಾದಾರರು ಮತ್ತು ಸುಮಾರು 20,00,000 ಸದಸ್ಯರು ಆನ್‌ಲೈನ್‌ನಲ್ಲಿ ವೀಕ್ಷಿಸಿದ್ದಾರೆ ಯಕ್ಷಗಾನ ಲೈವ್ ವಿಡಿಯೋಗಳನ್ನು ಎರಡು ವರ್ಷಗಳ ಅವಧಿಯಲ್ಲಿ ಅಪ್ಲೋಡ್ ಮಾಡಲಾಗಿದೆ.
ಶಂಶಾದ್ ಬೇಗಂ
ನಿಧನ
ವರ್ಗ:ಹಿನ್ನೆಲೆ ಗಾಯಕಿಯರು ವರ್ಗ:ಭಾರತೀಯ ಚಲನಚಿತ್ರದ ಹಿನ್ನೆಲೆ ಗಾಯಕರು ವರ್ಗ:ಹಿಂದಿ ಚಲನಚಿತ್ರದ ಹಿನ್ನೆಲೆ ಗಾಯಕಿಯರು
ಈ ಜೀವ ನಿನಗಾಗಿ
ವರ್ಗ:ವರ್ಷ-೧೯೮೬ ಕನ್ನಡಚಿತ್ರಗಳು
ಕಡುಗಂದುಬೆನ್ನಿನ ಕಳಿಂಗ
ಲಕ್ಷಣಗಳು
ಇದು ಪಿಕಳಾರ ಹಕ್ಕಿಗಿಂತ ಚಿಕ್ಕದು. ಕಂದು ಬಿಳಿ ಬಣ್ಣ. ಹಣೆ ಕಪ್ಪು.ನೆತ್ತಿ ಹಾಗೂ ಕತ್ತಿನ ಹಿಂಬಾಗ ಬೂದು ಬಣ್ಣವಿರುತ್ತದೆ.ಕಡು ಕಂದು ರೆಕ್ಕೆಯ ಮೇಲೆ ಕಪ್ಪು ಪಟ್ಟಿ. ಬಿಳಿಯಂಚಿನ ಕಪ್ಪು ಬಾಲ. ಹೊಟ್ಟೆ ಯ ಭಾಗ ಬಿಳಿ ಬಣ್ಣವಿರುತ್ತದೆ.ಚಿಕ್ಕ ಕೊಕ್ಕು ಹಾಗೂ ಕಾಲುಗಳು ಕಪ್ಪಗಿರುತ್ತದೆ.
ವೈಜ್ಞಾನಿಕ ಹೆಸರು
ಇದು ಲ್ಯಾನಿಡೇ ಕುಟುಂಬಕ್ಕೆ ಸೇರಿದೆ. ಲ್ಯಾನಿಯಸ್ ವಿಟ್ಟಾಟಸ್ ಎಂದು ವೈಜ್ಞಾನಿಕ ಹೆಸರು.
ವಾಸ ಸ್ಥಳ
ಕುರುಚಲು ಕಾಡು ಹಾಗೂ ಶುಷ್ಕ ಪ್ರದೇಶಗಳಲ್ಲಿ ವಾಸಿಸುತ್ತವೆ.ಇರುವೆ ಹಾಗೂ ಹುಳು ಹುಪ್ಪಟೆ ಆಹಾರ.
ಆಧಾರ
೧. ಪಕ್ಷಿ ಪ್ರಪಂಚ: ಹರೀಶ್ ಆರ್.ಭಟ್ ಹಾಗೂ ಪ್ರಮೋದ್ ಸುಬ್ಬರಾವ್
ವರ್ಗ:ಪಕ್ಷಿಗಳು
ಅಗ್ನಿಪರೀಕ್ಷೆ (ಚಲನಚಿತ್ರ)
ವರ್ಗ:ವರ್ಷ-೧೯೮೬ ಕನ್ನಡಚಿತ್ರಗಳು
ಅಂದಾನಿ, ವಿ.ಜಿ
ಅಂದಾನಿ, ವಿ.ಜಿ(1947) ಹೆಸರಾಂತ ಚಿತ್ರಕಲಾವಿದ.
ಬಾಲ್ಯ ಮತ್ತು ವಿದ್ಯಾಭ್ಯಾಸ
ಗುಲ್ಬರ್ಗಾ ಜಿಲ್ಲೆ ಕೀರಣಗಿ ಗ್ರಾಮದಲ್ಲಿ ಜನಿಸಿದರು (1947). ಗುಲ್ಬರ್ಗಾದ ಆದರ್ಶ ಕಲಾಮಂದಿರದಿಂದ ಚಿತ್ರಕಲೆಯಲ್ಲಿ ಡಿಪ್ಲೊಮಾ ಶಿಕ್ಷಣ ಪಡೆದರು (1969). ಬನಸ್ಥಲಿ ವಿದ್ಯಾಪೀಠದಲ್ಲಿ ಬಿತ್ತಿಚಿತ್ರರಚನೆಯನ್ನು ಕುರಿತು ಅಧ್ಯಯನ ನಡೆಸಿದರು (1970). ಗುಲ್ಬರ್ಗಾದ ಐಡಿಯಲ್ ಕಾಲೇಜ್ ಆಫ್ ವಿಷುಯಲ್ ಅರ್ಟ್ಸ್ ನ ಸ್ನಾತಕೋತ್ತರ ಕೇಂದ್ರದ ಪ್ರಾಚಾರ್ಯರಾಗಿ ಈಗ ಸೇವೆಸಲ್ಲಿಸಿದ್ದರು.
ಕಲಾ ಪ್ರದರ್ಶನ
ಭಾರತದ ಪ್ರಮುಖ ನಗರಗಳಲ್ಲಿ ಹಾಗೂ ವಿದೇಶಗಳಲ್ಲಿ ಇವರು ಕಲಾಪ್ರದರ್ಶನ ನಡೆಸಿದ್ದಾರೆ. ರಾಷ್ಟ್ರಮಟ್ಟದ ಹಾಗೂ ರಾಜ್ಯಮಟ್ಟದ ಅನೇಕ ಕಲಾಶಿಬಿರಗಳಲ್ಲಿ ಪಾಲ್ಗೊಂಡಿದ್ದರು.
ಪ್ರಶಸ್ತಿ ಮತ್ತು ಗೌರವಗಳು
ಇವರಿಗೆ ಅನೇಕ ಪ್ರಶಸ್ತಿ, ಗೌರವಗಳು ಸಂದಿವೆ. ಅವುಗಳಲ್ಲಿ ಮುಖ್ಯವಾದವು: ಇಲಸ್ಟ್ರೇಟೆಡ್ ವೀಕ್ಲಿ ಪ್ರದರ್ಶನ ಪ್ರಶಸ್ತಿ (1963), ಕರ್ನಾಟಕ ಚಿತ್ರಕಲಾ ಪರಿಷತ್ತಿನ ಅಖಿಲ ಭಾರತ ಪ್ರದರ್ಶನ ಬಹುಮಾನ (1969), ಕರ್ನಾಟಕ ವಿಶ್ವವಿದ್ಯಾಲಯದ ಪ್ರದರ್ಶನ ಪ್ರಶಸ್ತಿ (1971), ಕರ್ನಾಟಕ ಲಲಿತಕಲಾ ಅಕಾಡೆಮಿಯ ಪ್ರದರ್ಶನ ಬಹುಮಾನ (1992), ಹೈದರಾಬಾದ್ ಆರ್ಟ್ ಸೊಸೈಟಿ ಪ್ರಶಸ್ತಿ (1985), ಕೇಂದ್ರ ಸರ್ಕಾರದ ಫೆಲೋಶಿಪ್ (1989), ರಾಷ್ಟ್ರೀಯ ಪ್ರಶಸ್ತಿ (1991), ಕರ್ನಾಟಕ ರಾಜ್ಯೋತ್ಸವ ಪ್ರಶಸ್ತಿ (1992), ಲಲಿತ ಕಲಾ ಅಕಾಡೆಮಿ ಪ್ರಶಸ್ತಿ (1993).
ಉಲ್ಲೇಖಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ಚಿತ್ರಕಾರರು
ಶ್ರೀ ಸುಭಾಸ ನಾಗೂರ ಸ್ಮಾರಕ ಪಾಲಿಟೆಕ್ನಿಕ್ ಮಹಾವಿದ್ಯಾಲಯ, ಬಿಜಾಪುರ
ಶ್ರೀ ಸುಭಾಸ ನಾಗೂರ ಸ್ಮಾರಕ ಪಾಲಿಟೆಕ್ನಿಕ್ ಮಹಾವಿದ್ಯಾಲಯವು ೨೦೦೮ ರಲ್ಲಿ ಪ್ರಾರಂಭವಾಯಿತು. ಇದು ಬಿಜಾಪುರ ನಗರದಲ್ಲಿ ಇದೆ. ಸಂಸ್ಥೆಯು ವಿಶ್ವೇಶ್ವರಯ್ಯ ತಾಂತ್ರಿಕ ವಿಶ್ವವಿದ್ಯಾಲಯದಿಂದ ಮಾನ್ಯತೆಯನ್ನು ಪಡೆದಿದೆ ಮತ್ತು ಅಖಿಲ ಭಾರತ ತಾಂತ್ರಿಕ ಶಿಕ್ಷಣ ಮಂಡಳಿ, ನವದೆಹಲಿಯು ಅನುಮೋದನೆ ನೀಡಿದೆ. ಸಂಸ್ಥೆಯು ಬಿಜಾಪುರ ಜಿಲ್ಲೆಯ ಅತ್ಯುತ್ತಮ ಸಂಸ್ಥೆಗಳಲ್ಲಿ ಒಂದಾಗಿದೆ. ಕಾಲೇಜು ಎಲ್ಲಾ ಆಧುನಿಕ ಸೌಲಭ್ಯಗಳನ್ನು ಅದ್ದೂರಿ ಮೂಲಭೂತ ಒದಗಿಸುತ್ತದೆ. ಸುಸಜ್ಜಿತ ಪ್ರಯೋಗಾಲಯಗಳು, ಕಂಪ್ಯೂಟರ್ ಸೆಂಟರ್, ಆಡಿಟೋರಿಯಂ, ಕ್ಯಾಂಟೀನ್, ಸೆಂಟ್ರಲ್ ಕಂಪ್ಯೂಟರ್ ಸೆಲ್, ಪರೀಕ್ಷೆ ಮತ್ತು ಉಪನ್ಯಾಸ ಹಾಲ್, ವಸತಿಗೃಹಗಳು, ಕ್ರೀಡೆ ಮತ್ತು ಆಟದ ಮೈದಾನ ಇದೆ.
ಕಾಲೇಜು ರಾಜ್ಯದ ಅತ್ಯಾಧುನಿಕ ಧ್ವನಿ ಮತ್ತು ದೃಶ್ಯ ಅಳವಡಿಸಿಕೊಂಡಿದೆ. ಇದು ಉಪನ್ಯಾಸ ಚಿತ್ರಮಂದಿರಗಳಲ್ಲಿ ರೀತಿಯ ಸೌಲಭ್ಯಗಳನ್ನು ನೀಡುತ್ತದೆ. ಇನ್ಸ್ಟಿಟ್ಯೂಟ್ ಅನುಭವಿ ಸಿಬ್ಬಂದಿ, ನುರಿತ ತಾಂತ್ರಿಕ ಸಿಬ್ಬಂದಿ ಮತ್ತು ಅತ್ಯುತ್ತಮ ಅಲ್ಲದ ಇತರ ಸಿಬ್ಬಂದಿ ಒಂದು ತಂಡದ ಮೂಲಕ ಬೆಂಬಲಿತವಾಗಿದೆ. ಕಾಲೇಜು ಇಂಜಿನಿಯರಿಂಗ್ ಕ್ಷೇತ್ರದಲ್ಲಿ ವಿವಿಧ ಶಿಕ್ಷಣ ನೀಡುತ್ತದೆ. ಸಂಸ್ಥೆಯು ನೀಡುವ ಎಲ್ಲ ಪಠ್ಯಗಳು ವಿಶ್ವೇಶ್ವರಯ್ಯ ತಾಂತ್ರಿಕ ವಿಶ್ವವಿದ್ಯಾಲಯ ಗುರುತಿಸಲ್ಪಟ್ಟಿವೆ. ಕಾಲೇಜು ಸಹ ವಿದ್ಯಾರ್ಥಿಗಳು ಉತ್ತಮ ತರಬೇತಿ ಹಾಗೂ ಉದ್ಯೋಗ ಸೆಲ್ ಹೊಂದಿದೆ.
ಶ್ರೀ ಸುಭಾಷ್ ನಾಗೂರNagur ಸ್ಮಾರಕ ಪಾಲಿಟೆಕ್ನಿಕ್ ವಿದ್ಯಾರ್ಥಿಗಳಿಗೆ ತಾಂತ್ರಿಕ ಶಿಕ್ಷಣ ಒದಗಿಸಲು ಒಂದು ಮುನ್ನೋಟದೊಂದಿಗೆ ವರ್ಷ 2008 ರಲ್ಲಿ ಸ್ಥಾಪಿಸಲಾಯಿತು. Nagurಡಾ.ಸುಭಾಷ್ ನಾಗೂರNagur ಸ್ಮಾರಕ ಎಜುಕೇಷನಲ್ ಟ್ರಸ್ಟ್ ಭಾಗವಾಗಿದೆ. ಮಾಹಿತಿ ಗುಣಮಟ್ಟದ ಶಿಕ್ಷಣ ಶ್ರುತಪಡಿಸುವ ಹೆಸರುವಾಸಿಯಾಗಿದೆ. ಇದು ಹೆಚ್ಚು ಅರ್ಹತೆ ಮತ್ತು ಸಮರ್ಪಕವಾದ ಮೂಲಭೂತ ಸೌಕರ್ಯಗಳ ಜೊತೆ ಸಿಬ್ಬಂದಿ ಬದ್ದವಾಗಿದೆ. ತನ್ನ ಅವಧಿಯಲ್ಲಿ ಇದು ಅಲ್ಲದೆ ಭಾರತದ ವಿವಿಧ ಕ್ಷೇತ್ರಗಳಲ್ಲಿ ಕೆಲಸ ಮತ್ತು ವಿದೇಶದಲ್ಲಿ ಯಾರು ಡಿಪ್ಲೊಮಾ ಪಡೆದವರು ಒಂದು ಉತ್ತಮ ಸೃಷ್ಟಿಸಿದೆ.
ಶ್ರೀ. ಸುಭಾಷ್ Nagur ಸ್ಮಾರಕ ಪಾಲಿಟೆಕ್ನಿಕ್ ಬಿಜಾಪುರ ತಾಂತ್ರಿಕ ಶಿಕ್ಷಣ ನಿರ್ದೇಶನಾಲಯ, ಕರ್ನಾಟಕ ಸರ್ಕಾರದ ಮಾನ್ಯತೆ ಮತ್ತು ತಾಂತ್ರಿಕ ಶಿಕ್ಷಣ ಅಖಿಲ ಭಾರತ ಮಂಡಳಿ,ದೆಹಲಿ ಅನುಮೋದನೆ ನೀದಿದೆ.
ಸಂಸ್ಥೆಯು ನಗರ ಮತ್ತು ಶ್ರೀ ರಿಂದ 0.5 ಕಿ ಹೃದಯ ಭೂಮಿಯನ್ನು 18 ಎಕರೆ ಒಳಗೆ ಇದೆ. ನಗರದ ಈಶಾನ್ಯ ಕಡೆಗೆ Siddarameshwar ದೇವಾಲಯ. ಇನ್ಸ್ಟಿಟ್ಯೂಟ್ ವಿಶಾಲವಾದ ಪ್ರವಚನ ಕೋಣೆಗಳು, ಸುಸಜ್ಜಿತ ಪ್ರಯೋಗಾಲಯಗಳು, ಕಾರ್ಯಾಗಾರಗಳು ಹಾಗೂ ಒಂದು ವಿಶಾಲವಾದ ಆಟದ ಹೊಂದಿದೆ.
ಆವರಣ
ಮಹಾವಿದ್ಯಾಲಯವು ೨೦ ಎಕರೆ ವಿಶಾಲವಾದ ಆವರಣ ಹೊಂದಿದೆ. ಆವರಣದಲ್ಲಿ ಕ್ರಿಕೇಟ್, ಟೆನ್ನಿಸ್, ಕಾಲ್ಚಂಡು ಮೈದಾನ ಇದೆ.
ಗ್ರಂಥಾಲಯ
ಗ್ರಂಥಾಲಯ ಹಾಗೂ  ಮಾಹಿತಿ ಕೇಂದ್ರವು ಸಾವಿರಾರು ಎಲ್ಲ  ವಿಭಾಗದ ಪುಸ್ತಕಗಳನ್ನು  ಹೊಂದಿದೆ. ವೈಜ್ಞಾನಿಕ ಹಾಗೂ ತಾಂತ್ರಿಕ ದೈನಿಕ, ವಾರಪತ್ರಿಕೆ ಮತ್ತು ಮಾಸಪತ್ರಿಕೆಗಳು ಉಂಟು. ರಾಷ್ಟ್ರೀಯ ಹಾಗೂ ಅಂತರರಾಷ್ಟ್ರೀಯ ನಿಯತಕಾಲಿಕಗಳು ಸಿಗುತ್ತವೆ.
ಪ್ರವೇಶ
ವರ್ಗ:ಶೈಕ್ಷಣಿಕ ಸಂಸ್ಥೆಗಳು
ಕೊಡಿಯಾಲ್ ಬೈಲ್
ಕೊಡಿಯಾಲ್ ಬೈಲ್ ಭಾರತದ ಕರ್ನಾಟಕ ರಾಜ್ಯದ ಮಂಗಳೂರು ನಗರದ ಒಂದು ಪ್ರದೇಶವಾಗಿದೆ. ಇದು 2 ಇದೆ ಹಂಪನಕಟ್ಟೆಯ ಉತ್ತರಕ್ಕೆ ಕಿ.ಮೀ. ಇದು ಮಂಗಳೂರಿನ ಕೆಲವು ಪ್ರತಿಷ್ಠಿತ ಶಿಕ್ಷಣ ಸಂಸ್ಥೆಗಳು ಮತ್ತು ಮಂಗಳೂರು ಸ್ಟಾಕ್ ಎಕ್ಸ್‌ಚೇಂಜ್‌ಗೆ ನೆಲೆಯಾಗಿದೆ.
ಆರೋಗ್ಯ ರಕ್ಷಣೆ
link=//upload.wikimedia.org/wikipedia/commons/thumb/0/08/Radha_Medicals_at_Karangalpady_in_Mangalore.jpg/220px-Radha_Medicals_at_Karangalpady_in_Mangalore.jpg|thumb| ಮಂಗಳೂರಿನ ಕೊಡಿಯಾಲ್ಬೈಲ್ ಪ್ರದೇಶದ ಕರಂಗಲ್ಪಾಡಿಯಲ್ಲಿರುವ ರಾಧಾ ಮೆಡಿಕಲ್ಸ್
ಬಾಹ್ಯ ಕೊಂಡಿಗಳು
ವರ್ಗ:ಮಂಗಳೂರಿನಲ್ಲಿರುವ ಸ್ಥಳಗಳು
ಅಂದಾಜು
ಅಂದಾಜು ಬೆಲೆ ಕಟ್ಟುವ ಅಥವಾ ನಿಶ್ಚಯಿಸುವ ಕ್ರಮ. ಇದು ಒಟ್ಟು ಮೊತ್ತ, ಪ್ರಮಾಣ ಅಥವಾ ಸನ್ನಿವೇಶ ಇವುಗಳನ್ನು ಮೂಲವಾಗಿಟ್ಟುಕೊಂಡು ನಿರ್ಧರಿಸುವ ಒಂದು ಸರಿಸುಮಾರಾದ ತೀರ್ಮಾನ ಮಾತ್ರ. ಎಂಜಿನಿಯರಿಂಗ್ ಉದ್ಯೋಗದಲ್ಲಿ ಅಂದಾಜು ಆಗಬೇಕಾಗಿರುವ ಒಂದು ಕೆಲಸಕ್ಕೆ, ಅದರ ನಕ್ಷೆಯ ಆಧಾರದ ಮೇಲೆ, ಈ ಕೆಲಸಕ್ಕೆ ಬೇಕಾಗುವ ಶರೀರಶ್ರಮ ಮತ್ತು ಸಾಮಗ್ರಿಗಳ ಪ್ರಮಾಣವನ್ನನುಸರಿಸಿ ಅದಕ್ಕಾಗುವ ಅಂದಾಜು ಖರ್ಚನ್ನು ತಿಳಿಸುವ ಕ್ರಮ ಬಳಕೆಯಲ್ಲಿದೆ. ನಿರ್ಮಾಣಕಾರ್ಯವೊಂದನ್ನು ಕೈಗೊಳ್ಳಲು ಬೇಕಾದ ಹಣವನ್ನು ಸಾರ್ವಜನಿಕ ನಿಧಿಯಿಂದ ಪಡೆಯುವ ಬಗ್ಗೆ ಸರ್ಕಾರಿ ಖಜಾನೆ ಅಥವಾ ಹಣಕಾಸಿನ ಇಲಾಖೆಗೆ ಪುರ್ವಭಾವಿ ತಿಳಿವಳಿಕೆ ನೀಡಲು ಈ ಅಂದಾಜನ್ನು (ಎಸ್ಟಿಮೇಟ್) ತಯಾರಿಸಲಾಗುವುದು. ಕೆಲವು ವೇಳೆ ನಿರ್ದಿಷ್ಟವಾದ ಒಂದು ಕೆಲಸವನ್ನು ಕೈಗೊಳ್ಳುವ ಕಂತ್ರಾಟುದಾರರು ಅಥವಾ ಇತರ ಕಸಬುದಾರರು, ತಾವು ಎಷ್ಟು ಖರ್ಚಿನಲ್ಲಿ ಆ ಕೆಲಸವನ್ನು ಮುಗಿಸುವುದಾಗಿ ತಿಳಿಸುವ ಒಂದು ಹೇಳಿಕೆಗೂ ಅಂದಾಜು ಎಂದು ಹೇಳಬಹುದು.
ಉಲ್ಲೇಖಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ಅರ್ಥಶಾಸ್ತ್ರ
ಕಾನೂನುಬಾಹಿರ ಚಟುವಟಿಕೆಗಳ (ತಡೆ ) ಕಾಯ್ದೆ
ಭಾರತದ ಸಾರ್ವಭೌಮತ್ವ ಮತ್ತು ಸಮಗ್ರತೆಯ ಹಿತಾಸಕ್ತಿಗಳಲ್ಲಿ ಸಮಂಜಸವಾದ ನಿರ್ಬಂಧಗಳನ್ನು ಹೇರುವ ಅಂಶವನ್ನು ಪರಿಶೀಲಿಸಲು ರಾಷ್ಟ್ರೀಯ ಏಕೀಕರಣ ಮಂಡಳಿಯು ರಾಷ್ಟ್ರೀಯ ಏಕೀಕರಣ ಮತ್ತು ಪ್ರಾದೇಶಿಕೀಕರಣದ ಸಮಿತಿಯನ್ನು ನೇಮಿಸಿತು. ಸಮಿತಿಯ ಶಿಫಾರಸುಗಳ ಅಂಗೀಕಾರಕ್ಕೆ ಅನುಗುಣವಾಗಿ, ೧೯೬೩ ರ ಸಂವಿಧಾನದ (ಹದಿನಾರನೇ ತಿದ್ದುಪಡಿ) ಕಾಯ್ದೆ, ಕಾನೂನಿನ ಪ್ರಕಾರ, ಭಾರತದ ಸಾರ್ವಭೌಮತ್ವ ಮತ್ತು ಸಮಗ್ರತೆಯ ಹಿತಾಸಕ್ತಿಗಳಲ್ಲಿ ಸಮಂಜಸವಾದ ನಿರ್ಬಂಧಗಳನ್ನು ಹೇರಲು ಜಾರಿಗೆ ತರಲಾಯಿತು. ೧೯೬೩ ರ ಕಾಯ್ದೆಯ ನಿಬಂಧನೆಗಳನ್ನು ಜಾರಿಗೆ ತರಲು, ಕಾನೂನುಬಾಹಿರ ಚಟುವಟಿಕೆಗಳು (ತಡೆಗಟ್ಟುವಿಕೆ) ಮಸೂದೆಯನ್ನು ಸಂಸತ್ತಿನಲ್ಲಿ ಮಂಡಿಸಲಾಯಿತು.
ಇತಿಹಾಸ
ರಾಷ್ಟ್ರೀಯ ಏಕೀಕರಣ ಮಂಡಳಿಯು ನೇಮಿಸಿದ ರಾಷ್ಟ್ರೀಯ ಏಕೀಕರಣ ಮತ್ತು ಪ್ರಾದೇಶಿಕತೆಯ ಸಮಿತಿಯ ಸರ್ವಾನುಮತದ ಶಿಫಾರಸ್ಸಿನ ಅಂಗೀಕಾರಕ್ಕೆ ಅನುಗುಣವಾಗಿ, ಸಂವಿಧಾನ (ಹದಿನಾರನೇ ತಿದ್ದುಪಡಿ) ಕಾಯ್ದೆ, ೧೯೬೩, ಸಂಸತ್ತಿಗೆ ಕಾನೂನಿನ ಪ್ರಕಾರ, ಹಿತಾಸಕ್ತಿಗಳಲ್ಲಿ ಸಮಂಜಸವಾದ ನಿರ್ಬಂಧಗಳನ್ನು ಹೇರಲು ಅಧಿಕಾರ ನೀಡಿತು.
ಭಾರತದ ಸಾರ್ವಭೌಮತ್ವ ಮತ್ತು ಸಮಗ್ರತೆಯ ಮೇಲೆ :
ಭಾರತದ ಸಮಗ್ರತೆ ಮತ್ತು ಸಾರ್ವಭೌಮತ್ವಕ್ಕೆ ವಿರುದ್ಧವಾದ ಚಟುವಟಿಕೆಗಳನ್ನು ಎದುರಿಸಲು ಅಧಿಕಾರವನ್ನು ಲಭ್ಯವಾಗುವಂತೆ ಮಾಡುವುದು ಈ ಮಸೂದೆಯ ಉದ್ದೇಶವಾಗಿತ್ತು. ಈ ಮಸೂದೆಯನ್ನು ಸಂಸತ್ತಿನ ಉಭಯ ಸದನಗಳು ಅಂಗೀಕರಿಸಿದವು ಮತ್ತು ೩೦ ಡಿಸೆಂಬರ್ ೧೯೬೭ ರಂದು ರಾಷ್ಟ್ರಪತಿಗಳ ಒಪ್ಪಿಗೆಯನ್ನು ಸ್ವೀಕರಿಸಿದವು.
ತಿದ್ದುಪಡಿ ಕಾಯಿದೆಗಳು ಹೀಗಿವೆ :
ಭಯೋತ್ಪಾದನೆ ತಡೆ ಕಾಯ್ದೆ, ೨೦೦೨ ನ್ನು ಸಂಸತ್ತು ಹಿಂತೆಗೆದುಕೊಂಡ ನಂತರ ಈ ಕೊನೆಯ ತಿದ್ದುಪಡಿಯನ್ನು ಜಾರಿಗೆ ತರಲಾಯಿತು. ಆದರೂ, ೨೦೦೪ ರಲ್ಲಿನ ತಿದ್ದುಪಡಿ ಕಾಯ್ದೆಯಲ್ಲಿ, ಈ ಕಾಯ್ದೆಯಡಿ ಹೆಚ್ಚಿನ ನಿಬಂಧನೆಗಳನ್ನು ಪುನಃ ಸೇರಿಸಲಾಯಿತು. ೨೦೦೮ ರಲ್ಲಿ, ಮುಂಬೈ ದಾಳಿಯ ನಂತರ, ಅದನ್ನು ಮತ್ತಷ್ಟು ಬಲಪಡಿಸಲಾಯಿತು. ತೀರಾ ಇತ್ತೀಚಿನ ತಿದ್ದುಪಡಿಯನ್ನು ೨೦೧೯ ರಲ್ಲಿ ಮಾಡಲಾಗಿದೆ. ವಸ್ತುಗಳು ಮತ್ತು ಕಾರಣಗಳ ಹೇಳಿಕೆಯ ಪ್ರಕಾರ, ಕಾನೂನುಬಾಹಿರ ಚಟುವಟಿಕೆಗಳನ್ನು ತಡೆಗಟ್ಟುವಲ್ಲಿ ಹೆಚ್ಚು ಪರಿಣಾಮಕಾರಿಯಾಗಲು ಮತ್ತು ಹಣಕಾಸಿನ ಕ್ರಿಯಾ ಕಾರ್ಯದಲ್ಲಿ ಮಾಡಿದ ಬದ್ಧತೆಗಳನ್ನು ಪೂರೈಸಲು ಮಸೂದೆ ೧೯೬೭ ರ ಕಾನೂನುಬಾಹಿರ ಚಟುವಟಿಕೆಗಳ (ತಡೆಗಟ್ಟುವಿಕೆ) ಕಾಯ್ದೆಯನ್ನು ತಿದ್ದುಪಡಿ ಮಾಡಿದೆ. ಫೋರ್ಸ್ (ಮನಿ ಲಾಂಡರಿಂಗ್ ಮತ್ತು ಭಯೋತ್ಪಾದನೆ ಹಣಕಾಸು ವಿರುದ್ಧ ಹೋರಾಡಲು ಒಂದು ಅಂತರ್ ಸರ್ಕಾರಿ ಸಂಸ್ಥೆ).
ಆನಂದ್ (ಚಲನಚಿತ್ರಂ)
<i>ಈ ಲೇಖನ ಕನ್ನಡ ಚಲನಚಿತ್ರ ಆನಂದ್ ಬಗ್ಗೆ. <BR> ಭಾರತದ ಚದುರಂಗ ಗ್ರ್ಯಾಂಡ್ ಮಾಸ್ಟರ್ ವಿಶ್ವನಾಥನ್ ಆನಂದ್ ಬಗ್ಗೆ ಮಾಹಿತಿಗೆ ಈ ಲೇಖನ ನೋಡಿ<i> <BR>
ವರ್ಗ:ವರ್ಷ-೧೯೮೬ ಕನ್ನಡಚಿತ್ರಗಳು
ಅಂದಾನಪ್ಪ ದೊಡ್ಡಮೇಟಿ
ಅಂದಾನಪ್ಪ ದೊಡ್ಡಮೇಟಿ (1908-72). ಕರ್ನಾಟಕ ಏಕೀಕರಣಕ್ಕಾಗಿ ದುಡಿದ ರಾಜಕಾರಣಿ.
ಕನ್ನಡದ ಕಟ್ಟಾಳು
ಶ್ರಿಮಂತ ಜಮೀನುದಾರರಾಗಿದ್ದ ಅಂದಾನಪ್ಪನವರು ಒಮ್ಮೆ ಊರಿಗೆ ಬರ ಬಂದಾಗ ತಮ್ಮಲ್ಲಿದ್ದ ಧಾನ್ಯವನ್ನು ಜನರಿಗೆ ಹಂಚಿದರಲ್ಲದೆ ನಿರುದ್ಯೋಗ ನಿವಾರಣೆಗಾಗಿ ಜನರಿಗೆ ಕೆಲಸ ಒದಗಿಸಿದರು. ಹಾವು ಸಾಕುವುದು ಇವರ ಒಂದು ಹವ್ಯಾಸವಾಗಿತ್ತು. ತಮ್ಮ ಪ್ರೀತಿ ಪಾತ್ರ ಹಾವೊಂದು ಸತ್ತಾಗ ಇವರು ಉಪವಾಸ ಮಾಡಿದರಂತೆ. ಅಂದಾನಪ್ಪವನರು ಕನ್ನಡ ಸಾಹಿತ್ಯವನ್ನು ಆಳವಾಗಿ ಅಭ್ಯಸಿಸಿದ್ದರು. ಕನ್ನಡ ಭುವನೇಶ್ವರಿಯನ್ನು ಸ್ತುತಿಸುವ ಕರ್ನಾಟಕ ಮಹಿಮಾಸ್ತೋತ್ರ ಎಂಬುದು ಇವರ ಕವನಸಂಗ್ರಹ. ಇವರು ಪತ್ರಿಕೋದ್ಯಮಿ ಯಾಗಿದ್ದರು. ಕಲ್ಕಿ ಎಂಬ ಮಾಸಪತ್ರಿಕೆ ಯನ್ನು ಇವರು ಕೆಲವುಕಾಲ ಗದಗಿನಿಂದ ಪ್ರಕಟಿಸುತ್ತಿದ್ದರು. ಮುಂಬಯಿಯ ವಿಧಾನಸಭೆಯಲ್ಲಿ ಸ್ವಾತಂತ್ರ್ಯ ಪೂರ್ವದಲ್ಲಿಯೇ ಕನ್ನಡ ದಲ್ಲಿ ಮಾತನಾಡಿದರು. ಕರ್ನಾಟಕ ಏಕೀಕರಣ ಪ್ರಯತ್ನವನ್ನು ಬಲ ಪಡಿಸಿ,ಹೆಚ್ಚು ಕಾಲವನ್ನು ಅದಕ್ಕಾಗಿ ಮೀಸಲಿಟ್ಟು ಮುಂಬಯಿ ವಿಧಾನ ಸಭಾ ಸದಸ್ಯತ್ವಕ್ಕೆ ರಾಜೀನಾಮೆ ನೀಡಿದರು. ಏಕೀಕರಣಗೊಂಡ ವಿಶಾಲ ಮೈಸೂರು ರಾಜ್ಯದ ಹೆಸರನ್ನು ಕರ್ನಾಟಕ ಎಂದು ಬದಲಾಯಿಸಲು ವಿಧಾನ ಸಭೆಯಲ್ಲಿ ಪದೇಪದೇ ವಾದಿಸುತ್ತಿದ್ದರು.
ರಾಜಕೀಯ
1970-71ರಲ್ಲಿ ದೊಡ್ಡಮೇಟಿಯವರು ರಾಜ್ಯದ ನೀರಾವರಿ ಖಾತೆಯ ಸಹಾಯಕ ಮಂತ್ರಿಗಳಾಗಿದ್ದರು.
ನಿಧನ
1972 ಫೆಬ್ರವರಿ 21ರಂದು, ನಿಧನರಾದರು.
ಉಲ್ಲೇಖಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ರಾಜಕಾರಣಿಗಳು ವರ್ಗ:ಸ್ವಾತಂತ್ರ್ಯ ಹೋರಾಟಗಾರರು ವರ್ಗ:ಪತ್ರಕರ್ತರು
ಬಕಿಂಗ್ ಹ್ಯಾಮ್ ಕರ್ನಾಟಕ್ ಮಿಲ್ಸ್, ಬೆಂಗಳೂರು
ಭಾರತದ ಪ್ರತಿನಗರಗಳಲ್ಲೂ ಧನವಂತರಿಗೆ ಮತ್ತು ಜನಸಾಮಾನ್ಯರಿಗೂ ಪ್ರಿತಿಪಾತ್ರವಾದ 'ಸುಪ್ರಸಿದ್ಧ ಬಿನ್ನಿ ಮಿಲ್' ನ ಹಿಂದಿನ ಹೆಸರು, 'ಬಿ ಅಂಡ್ ಸಿ ಮಿಲ್ಸ್' ಅಥವಾ 'ಬಿನ್ನಿ ಅಂಡ್ ಕಂ' ಎಂದಿತ್ತು. ೧೯೧೪ ರಲ್ಲಿ ಆ ಕಾರ್ಖಾನೆಯ ಸ್ಪಿನ್ನಿಂಗ್ ರೂಂ ಶುರುವಾಗಿದ್ದು ಮದ್ರಾಸ್ ನಲ್ಲಿ. ಹೀಗೆ ಶುರುವಾದ ಹತ್ತಿ ಬಟ್ಟೆಯ ಕಾರ್ಖಾನೆ, ಸನ್, ೧೯೯೬ ರಲ್ಲಿ ಮುಚ್ಚಬೇಕಾಯಿತು. ಈಗ ಆ ಜಾಗವನ್ನು 'ಕಂಟೇನರ್ ಫ್ರೈಟ್ ಸ್ಟೇಶನ್', 'ಚಲನ ಚಿತ್ರಗಳ ಶೂಟಿಂಗ್ ಕೆಲಸ'ಗಳಿಗೆ ಉಪಯೋಗಿಸುತ್ತಿದ್ದಾರೆ.
ಬೆಂಗಳೂರಿನ ಹತ್ತಿ ಮಿಲ್ ನ (ಬಿನ್ನಿ ಮಿಲ್) ಇತಿಹಾಸ
೨೦ ನೆಯ ಶತಮಾನದ ಆದಿಯಲ್ಲಿ, 'ಮದ್ರಾಸ್' ನಲ್ಲಿ ಪ್ರಾರಂಭವಾದ 'ಬಿನ್ನಿ ಅಂಡ್ ಕಂ' ದೇಶದ ಅತಿ ದೊಡ್ಡ ಖಾಸಗೀ ಮಿಲ್ ಗಳಲ್ಲೊಂದಾಗಿತ್ತು. ಕಾರ್ಖಾನೆಯ ಹಲವು ಭಾಗಗಳು 'ಮದ್ರಾಸ್' ಮತ್ತು 'ಪೆರಂಬೂರ್' ಮಧ್ಯೆ, ಸ್ಥಾಪಿತವಾಗಿದ್ದವು. ಆಗಸ್ಟ್ ೧೭, ೧೮೭೬ ರಲ್ಲಿ ಮಿಲ್ ನ, 'ನೊಂದಣಿ ಕೆಲಸ' ಶುರುವಾಯಿತ್ತು. ಕಾರ್ಯಾರಂಭ ಮಾಡಲು ಪ್ರಾರಂಭವಾಗಿದ್ದು, ಜನವರಿ ೧೮೭೮. ಬೆಂಗಳೂರಿನ ಕಾರ್ಖಾನೆ, ಜೂನ್, ೩೦, ೧೮೮೧ ರಲ್ಲಿ ಸ್ಥಾಪನೆಯಾಯಿತು. ೧೯೨೦ ರಲ್ಲಿ ಎರಡೂ ಕಂಪೆನಿಗಳು ಒಂದಾದವು. ೧೮೮೪ ರಲ್ಲಿ, 'ಬೆಂಗಳೂರಿನಲ್ಲಿ ವುಲ್ಲನ್, ಕಾಟನ್, ಮತ್ತು ಸಿಲ್ಕ್ ಮಿಲ್' ಎಂಬ ಹೆಸರಿನ ಕಂಪೆನಿಯನ್ನು ಶುರುಮಾಡಲಾಯಿತು. ಈ ಸಂಸ್ಥೆ, ಸನ್, ೧೯೭೦ ರವರೆಗೆ ಅತ್ಯಂತ ಯಶಸ್ವಿಯಾಗಿ ಕೆಲಸಮಾಡುತ್ತಿತ್ತು.
ಹತ್ತಿ ಬಟ್ಟೆಯ ಫ್ಯಾಶನ್ ವಸ್ತ್ರಗಳಿಗೆ ಹೆಸರಾದದ್ದು
'ಬಿನ್ನಿ ಮಿಲ್' ನ ಬಟ್ಟೆಗಳಲ್ಲಿ ಹೆಚ್ಚಿನವು ಹತ್ತಿಗೆ ಸಂಬಂಧಿಸಿದವು. ಮಾರುಕಟ್ಟೆಯಲ್ಲಿ ಪ್ರದರ್ಶನಗೊಳ್ಳುವ ಜಾಹಿರಾತುಗಳಲ್ಲಿ ೧೦೦% ಶುದ್ಧ ಇಜಿಪ್ಷಿಯನ್ ಹತ್ತಿಯಿಂದ ತಯಾರಿಸಿದ್ದು ಎಂದು ಹೆಮ್ಮೆಯಿಂದ ಪ್ರಸ್ತುತಪಡಿಸುತ್ತಿದ್ದರು. 'ಬಿನ್ನಿ ಮಿಲ್ ನ ಡ್ರಿಲ್ ಬಟ್ಟೆ'ಗಳನ್ನು ಹೆಚ್ಚಾಗಿ ಸಮವಸ್ತ್ರದ ಉಡುಪುಗಳಿಗೆ ಬಳಸುತ್ತಿದ್ದರು. ಅದಲ್ಲದೆ ವರ್ಷದಲ್ಲಿ ಹಲವಾರು ಹೊಸಮಾದರಿಯ ವಿನ್ಯಾಸ ಇಲ್ಲವೇ 'ಫಿನಿಶಿಂಗ್' ನಲ್ಲಿ ನಾವೀನ್ಯತೆ ಇವೂ ಒಟ್ಟಾರೆ ಬಿನ್ನಿ ಮಿಲ್ ನ ಹಾಲ್ ಮಾರ್ಕ್ ಗಳಾಗಿದ್ದವು. ಭಾರತದಲ್ಲಿ ಮೊತ್ತಮೊದಲು 'ಕಾಟ್ಸ್ ವುಲ್' ಎಂಬ ಬಟ್ಟೆಯನ್ನು ಮಾರುಕಟ್ಟೆಗೆ ತಂದಾಗ ಅದರಿಂದ ತಯಾರಾದ 'ಶರ್ಟ್ಸ್' ಮತ್ತು 'ಬುಶ್ ಶರ್ಟ್ಸ್' ಗಳು 'ಯುವಕರೆಲ್ಲರ ಮನಪಸಂದ್ ಉಡುಪು'ಗಳಾಗಿ ಶೋಭಿಸಿದ್ದವು. ಈ ಬಟ್ಟೆಯ ವಿಶೇಷತೆಎಂದರೆ, 'ಆಸ್ಟ್ರೆಲಿಯಾದ ಉತ್ಕೃಷ್ಟ ಮೆರಿನೋ ಉಣ್ಣೆ'ಯನ್ನು ಮತ್ತು 'ಶುದ್ಧ ಅಪ್ಪಟ ಇಜಿಪ್ಷಿಯನ್ ಹತ್ತಿ'ಯನ್ನು ಸಮರ್ಪಕವಾದ ಮಟ್ಟದಲ್ಲಿ ಮಿಶ್ರಣಮಾಡಿ ಅವುಗಳಿಂದ ನೂತ ದಾರವನ್ನು ಬಳಸಿ ತಯಾರಿಸಿದ ವಸ್ತ್ರಗಳಿವು. 'ಹತ್ತಿ ಡ್ರೆಸ್ ಮೆಟೀರಿಯಲ್' ಗಳಿಗೆ 'ಸ್ಯಾನ್ಫೊರೈಸ್ಡ್ ಫಿನಿಶಿಂಗ್' ಕೊಡುವ ವ್ಯವಸ್ಥೆಯನ್ನು 'ಬಿನ್ನಿ ಮಿಲ್' ಮೊದಲು ರೂಪಿಸಿದ್ದು. 'ಬಕ್ಲಿನ್ ಫಿನಿಶ್' ನಿಂದ ಉತ್ಪಾದಿಸಲ್ಪಟ್ಟ 'ಹತ್ತಿ ಶರ್ಟಿಂಗ್' ಗಳು ಬಟ್ಟೆಒಗೆದಾದ ಮೇಲೂ 'ಕುಗ್ಗದೆ' ಮೊದಲಿನ ರೂಪದಲ್ಲೇ ಇರುವ ಕಾರಣಗಳಿಂದ ಅವು ಮಾರುಕಟ್ಟೆಯಲ್ಲಿ ಹೆಸರಾದವು. ಅಂದಿನ ದಿನಗಳಲ್ಲಿ ಈ ತರಹದ ಮಿಶ್ರಣಗಳು, 'ನೇಯ್ಗೆಯಲ್ಲಿ ಹೊಸವಿನ್ಯಾಸಗಳು' ಇವೆಲ್ಲಾ ಹೆಚ್ಚಾಗಿ ಯಾವ ಮಿಲ್ ಗಳೂ ಮಾಡಲು ಅಸಮರ್ಥವಾಗಿದ್ದವು. ಅದಕ್ಕೆಲ್ಲ 'ಬಿನ್ನಿ ಮಿಲ್' ಒಂದು ಆದರ್ಶವಾಗಿತ್ತು. ಇದಲ್ಲದೆ ರೇಷ್ಮೆ ವಸ್ತ್ರಗಳನ್ನು ತಯಾರುಮಾಡುವಾಲ್ಲಿ 'ಬಿನ್ನಿಮಿಲ್' ಒಂದು ಹೆಜ್ಜೆ ಮುಂದಿತ್ತು. ವಾಯುಯಾನದಲ್ಲಿ ಪರಿಚಾರಕಿಯರಾಗಿ ಕೆಲಸಮಾಡುವ 'ಗಗನ ಸಖಿಯರ ರೇಷ್ಮೆ ಸೀರೆ ಸಮವರ್ಸ್ತ್ರ' 'ಬಿನ್ನಿ ಮಿಲ್' ನಲ್ಲಿ ಉತ್ಪಾದಿಸಿದ್ದು. ಏಕೆಂದರೆ, 'ಧರ್ಮಾವರಂ', ಇಲ್ಲವೇ 'ಕಾಂಜೀವರಂ' ಸೀರೆಗಳು ಸುಂದರವಾಗಿದ್ದರು, ಭಾರವಾಗಿರುವ ಕಾರಣಕ್ಕಾಗಿ 'ಗಗನ ಸಖಿ'ಯರ ಕೆಲಸಕ್ಕೆ ಸರಿಹೊಗುತ್ತಿರಲಿಲ್ಲ. ಈಗ 'ಮೈಸೂರ್ ಸಿಲ್ಕ್ ನಿಗಮ'ದವರು ವಾಯುಯಾನಕ್ಕೆ ತಮ್ಮ ಅಪ್ಪಟ ಸಿಲ್ಕ್ ಸಿರೆಗಳನ್ನು ವಿಶೇಷವಾಗಿ ವಿನ್ಯಾಸಮಾಡಿ ಒದಗಿಸುತ್ತಿದ್ದಾರೆ.
'ಬಿನ್ನಿ ಮಿಲ್' ಮತ್ತು ಅಂದಿನ 'ಸ್ಪರ್ಧಾತ್ಮಕ ಮಾರುಕಟ್ಟೆಯ ಸ್ಪರ್ಧೆ'
'ಭಾರತದ ಮಾರುಕಟ್ಟೆಯಲ್ಲಿ ರಾಜನಂತೆ ಶೋಭಿಸಿದ ಬಿನ್ನಿ ಮಿಲ್ ನ ಬಟ್ಟೆಗಳು', ಹೆಚ್ಚಾಗಿ ಹತ್ತಿಯಿಂದ ತಯಾರಿಸಿದವು. ಗ್ವಾಲಿಯರ್ ರೆಯಾನ್, ರೇಮಂಡ್ ಉಣ್ಣೆ ಸೂಟಿಂಗ್ ಬಟ್ಟೆಗಳು ಹೆಚ್ಚಾಗಿ ಮಾನವ ನಿರ್ಮಿತ ಫೈಬರ್ ಗಳಿಂದ ತಯಾರಾದದ್ದು. ಇವುಗಳಿಂದ ತಯಾರಾದ ಉಡುಪುಗಳು ಹೆಚ್ಚಾಗಿ ಸುಕ್ಕುಬರುವುದಿಲ್ಲ. ನೋಡಲು ಆಕರ್ಷಕ, ಬಾಳಿಕೇಯು ಹೆಚ್ಚು. ಅವುಗಳ ಒಂದು ಅವಗುಣವೆಂದರೆ, 'ದುಬಾರಿ' ಎನ್ನುವುದು. ಈ ಹೊಸವಿನ್ಯಾಸದ ಬಟ್ಟೆಗಳು ಮಾರುಕಟ್ಟೆಗೆ ಲಗ್ಗೆಯಿಟ್ಟಾಗ ಯುವಜನತೆ ಅವನ್ನು ಮುಕ್ತಹಸ್ತದಿಂದ ಸ್ವಾಗತಿಸಿದರು. ಇದಲ್ಲದೆ, ಹತ್ತಿ ಬಟ್ಟೆಯನ್ನು ಸುಂದರವಾದ ವಿನ್ಯಾಸಗಳಲ್ಲಿ ಕಡಿಮೆ ಬೆಲೆಗೆ ತಯಾರಿಸುವ 'ಹೊಸ ಮಿಲ್' ಗಳೂ ಅಸ್ತಿತ್ವಕ್ಕೆ ಬಂದದ್ದು,(ಮಫತ್ ಲಾಲ್ ಮಿಲ್ಸ್, ಕ್ಯಾಲಿಕೋ ಮಿಲ್ಸ್, ಡೆಲ್ಲಿ ಶ್ರೀರಾಂ ಮಿಲ್ಸ್, ಮುಂತಾದವು) 'ಬಿನ್ನಿ ಮಿಲ್' ಗೆ ಮಾರಕವಾಗಿ ಪರಿಣಮಿಸಿತು. ಹೀಗೆ ಆರಂಭವಾದ ಕಷ್ಟಗಳಿಂದ ಮಿಲ್ ಎಚ್ಚರಿಸಿಕೊಳ್ಳಲು ಸಾಧ್ಯವಾಗಲಿಲ್ಲ. ಅದು ತನ್ನ ಉತ್ಪಾದನೆಯಲ್ಲಿ ಮಾರ್ಪಾಟನ್ನು ಮಾಡಲಿಲ್ಲ. ಬಿ.ಪಿ ವಾಡಿಯ ಮತ್ತು ವಿ.ಕಲ್ಯಾಣಸುಂದರಂ ಮುದಲಿಯಾರ್, ಮೊದಲಾದ ಕಾರ್ಮಿಕ ಮುಖಂಡರಿಂದ 'ಬೆಂಗಳೂರಿನ ಬಕಿಂಗ್ ಹಾಮ್ ಕರ್ನಾಟಕ್ ಮಿಲ್' ನಲ್ಲಿ, ಆಪ್ರಿಲ್, ೨೭, ೧೯೧೮, ರಲ್ಲಿ 'ಕೆಲಸಗಾರರ ಯೂನಿಯನ್' ಆರಂಭವಾಯಿತು. ಹೀಗೆ 'ಭಾರತದ ಪ್ರಥಮ ಕಾರ್ಮಿಕರ ಸಂಘಟನೆ' ಅಸ್ತಿತ್ವಕ್ಕೆ ಬಂತು. ಮಿಲ್ ನ ಕೆಲಸಗಾರರ ಆದ್ಯತೆಗಳನ್ನು ಮುಟ್ಟುವಲ್ಲಿ ವಿಫಲತೆಯಾಯಿತು. ೧೯೯೬ ರಲ್ಲಿ ಅತಿಯಾಗಿ ನಷ್ಟ ಸಂಭವಿಸಿದ್ದರಿಂದ,ಮಿಲ್ ನ್ನು, ಮುಚ್ಚಲಾಯಿತು.
ಶಿವಾನಂದ ಕೆಳಗಿನಮನಿ
'''ಡಾ. ಶಿವಾನಂದ ಕೆಳಗಿನಮನಿ''' ‍‍( ಜೂನ್ ೦೧, ೧೯೬೭) ಕುವೆಂಪು ವಿಶ್ವವಿದ್ಯಾಲಯದಲ್ಲಿ ಪ್ರಾಧ್ಯಾಪಕರಾಗಿ ಕಾರ್ಯ ನಿರ್ವಹಿಸುತ್ತಿದ್ದು ಕನ್ನಡದ ಸಾಹಿತ್ಯ ಸಾಂಸ್ಕೃತಿಕ ಲೋಕದಲ್ಲಿ ತಮ್ಮ ಬರಹ, ಚಿಂತನೆ, ಸಂವಾದಗಳ ಮೂಲಕ ಗುರುತಿಸಲ್ಪಟ್ಟವರು. ಕನ್ನಡ ಸಾಹಿತ್ಯ ಮತ್ತು ಸಂಸ್ಕೃತಿ ಅಧ್ಯಯನ, ಜಾನಪದ ಅಧ್ಯಯನ, ಬುಡಕಟ್ಟು ಅಧ್ಯಯನ, ತೌಲನಿಕ ಅಧ್ಯಯನ,ಸಂಪಾದನೆ ಇತ್ಯಾದಿ ಪ್ರಕಾರಗಳಲ್ಲಿ ಸಹಜತೆ ಮತ್ತು ಬದ್ಧತೆಯಿಂದ ವಿಚಾರಗಳನ್ನು ದಾಖಲಿಸುವ ಪ್ರಯತ್ನದಿಂದ ಮುಖ್ಯರಾಗುವ ಇವರು ಅಧ್ಯಾಪನ-ಬರವಣಿಗೆಗಳಲ್ಲಿ ತೊಡಗಿಕೊಂಡಿರುವವರು. ಈಗಾಗಲೇ ನಲವತ್ತಕ್ಕೂ ಹೆಚ್ಚುಕೃತಿಗಳನ್ನು ಬರೆದಿದ್ದಾರೆ.
ಜನನ, ಜೀವನ
ಶಿವಾನಂದ ಕೆಳಗಿನಮನಿ ಇವರು ಹಾವೇರಿ ಜಿಲ್ಲೆ 'ಸುಣಕಲ್ಲಬಿದರಿ,' ಗ್ರಾಮದಲ್ಲಿ ೧೯೬೭ರಲ್ಲಿ ಜನಿಸಿದರು. ವಿದ್ಯಾರ್ಥಿ ದೆಸೆಯಲ್ಲಿಯೇ ಇವರು ಉತ್ತಮ ಭಾಷಣಕಾರರಾಗಿದ್ದರು. ಬಸವಣ್ಣ, ಅಂಬೇಡ್ಕರ್, ಪೆರಿಯಾರ್, ಲೋಹಿಯಾ ಮುಂತಾದವರ ವಿಚಾರಧಾರೆಗಳಿಂದ ಆಕರ್ಷಿತರಾಗಿದ್ದರು
ಉಲ್ಲೇಖಗಳು
http://www.kuvempu.ac.in/eng/faculty.php?facultyid=MjQwMTI1
https://www.researchgate.net/profile/Shivananda-Kelaginamani
ಮಂಗಳ ಕ್ರೀಡಾಂಗಣ
ಮಂಗಳಾ ಸ್ಟೇಡಿಯಂ ಒಂದು ಸಾರ್ವಜನಿಕ ಕ್ರೀಡೆ ಮತ್ತು ಅಥ್ಲೆಟಿಕ್ಸ್ ಸ್ಟೇಡಿಯಂ ಆಗಿದ್ದು, ಇದು ಭಾರತದ ಕರ್ನಾಟಕ ರಾಜ್ಯದ ಮಂಗಳೂರು ನಗರದ ಹೃದಯ ಭಾಗದಲ್ಲಿದೆ, ಇದನ್ನು ಕರ್ನಾಟಕ ರಾಜ್ಯ ಯುವ ವ್ಯವಹಾರಗಳು ಮತ್ತು ಕ್ರೀಡಾ ಇಲಾಖೆಯು ನಿರ್ವಹಿಸುತ್ತದೆ. ಮಂಗಳಾ ಸ್ಟೇಡಿಯಂ ಎಂಬ ಪದವು ಕ್ರೀಡಾಂಗಣದ ಪಕ್ಕದಲ್ಲಿರುವ ವಿವಿಧ ಕ್ರೀಡಾ ಸೌಲಭ್ಯಗಳನ್ನು ಸೂಚಿಸುತ್ತದೆ, ಇದರಲ್ಲಿ ಈಜುಕೊಳ ಮತ್ತು ಜಿಮ್ನಾಷಿಯಂ ಸೇರಿವೆ. ಕ್ರೀಡಾಂಗಣಕ್ಕೆ ಹೊಂದಿಕೊಂಡಂತೆ ಖಾಲಿ ಮೈದಾನವಿದ್ದು, ಇದನ್ನು ವಿವಿಧ ಕ್ರೀಡಾ ಮತ್ತು ಕ್ರೀಡೆಯೇತರ ಕಾರ್ಯಕ್ರಮಗಳಾದ ವ್ಯಾಪಾರ ಮೇಳಗಳು, ಕಾರ್ನೀವಲ್‌ಗಳು, ವಾಣಿಜ್ಯ ಪ್ರದರ್ಶನಗಳು ಮತ್ತು ಇತರ ಸಾಂಸ್ಕೃತಿಕ ಕಾರ್ಯಕ್ರಮಗಳಿಗೆ ಬಳಸಲಾಗುತ್ತದೆ.ಇದು ಅಕ್ಟೋಬರ್ 2011ರಲ್ಲಿ ಆರಂಭವಾಹಿತು. ಮಂಗಳೂರು ಮಹಾನಗರ ಪಾಲಿಕೆ ಇದರ ಮಾಲೀಕತ್ವ ಹೊಂದಿದೆ. right|thumb|200x200px
ಇತಿಹಾಸ
ಕ್ರೀಡಾಂಗಣವು ಕನಿಷ್ಠ 30 ವರ್ಷಗಳಷ್ಟು ಹಳೆಯದಾಗಿದೆ. ಮತ್ತು ಕಾಲಾನಂತರದಲ್ಲಿ ಇದು ಮಂಗಳೂರಿನಲ್ಲಿ ಅಥ್ಲೆಟಿಕ್ ಚಟುವಟಿಕೆಯ ಕೇಂದ್ರವಾಯಿತು.
ಸೌಲಭ್ಯಗಳು
ಪ್ರಮುಖ ಟ್ರ್ಯಾಕ್ ಈವೆಂಟ್‌ಗಳಾದ ರನ್ನಿಂಗ್ ಟ್ರ್ಯಾಕ್, ಲಾಂಗ್ ಜಂಪ್, ಶಾಟ್‌ಪುಟ್, ಜಾವೆಲಿನ್ ಮತ್ತು ಹ್ಯಾಮರ್-ಥ್ರೋ ಕೇಜ್‌ನಂತಹ ಸೌಲಭ್ಯಗಳಿವೆ. ಕ್ರೀಡಾಂಗಣದ ಪಕ್ಕದಲ್ಲಿ ಐದು ಪಥಗಳನ್ನು ಹೊಂದಿರುವ ಈಜುಕೊಳವಿದೆ.
ಕ್ರೀಡಾಂಗಣವು ಸಂಪೂರ್ಣ ಸಿಂಥೆಟಿಕ್ ಟ್ರ್ಯಾಕ್ ಹೊಂದಲು ಸಜ್ಜಾಗಿದೆ, ದಕ್ಷಿಣ ಕನ್ನಡ ಜಿಲ್ಲಾಡಳಿತವು ಟ್ರ್ಯಾಕ್‌ನ ಎರಡೂ ಬದಿಯಲ್ಲಿ ಸೌಲಭ್ಯಗಳನ್ನು ಒದಗಿಸುವ ಕ್ರೀಡಾಪಟುಗಳ ಬೇಡಿಕೆಗಳಿಗೆ ಅನುಕೂಲಕರವಾಗಿ ಸ್ಪಂದಿಸುತ್ತದೆ.
ರೂ. ಟೆಂಡರ್ ಮೂಲಕ ನೀಡಲಾದ 3.15-ಕೋಟಿ ಯೋಜನೆಯನ್ನು ದೆಹಲಿ ಮೂಲದ ಕ್ರೀಡಾ ಮೂಲಸೌಕರ್ಯ ಕಂಪನಿ ಸಿನ್ಕಾಟ್ಸ್ ಇಂಟರ್ನ್ಯಾಷನಲ್ ಪಡೆದುಕೊಂಡಿದೆ. ಇದರಿಂದ ಕ್ರೀಡಾಂಗಣವು ದೊಡ್ಡ ಪ್ರಮಾಣದಲ್ಲಿ ಕ್ರೀಡಾಕೂಟಗಳನ್ನು ನಡೆಸಲು ಸಾಧ್ಯವಾಗುತ್ತದೆ. ಕಂಪನಿಯು ಜನವರಿ 7 ರಂದು ಕೆಲಸ ಪ್ರಾರಂಭಿಸುವ ನಿರೀಕ್ಷೆಯಿದೆ. ಪ್ರಸ್ತುತ ಸಿಂಡರ್ ಟ್ರ್ಯಾಕ್ ಅನ್ನು ಸಿಂಥೆಟಿಕ್ ಆಗಿ ನವೀಕರಿಸಲು ಮೂರು ತಿಂಗಳ ಕಾಲಾವಕಾಶವನ್ನು ನೀಡಲಾಗಿದೆ, ಪೋಲ್ ವಾಲ್ಟ್, ಜಾವೆಲಿನ್ ಥ್ರೋ, ಹ್ಯಾಮರ್ ಥ್ರೋ, ಡಿಸ್ಕಸ್ ಥ್ರೋ ಮತ್ತು ಶಾಟ್ ಪುಟ್ ಮತ್ತು ಸ್ಟೀಪಲ್ ಚೇಸ್ ಈವೆಂಟ್‌ಗಳಿಗೆ ಸೌಲಭ್ಯಗಳನ್ನು ಒದಗಿಸಲು ಹೆಚ್ಚುವರಿ ಹದಿನೈದು ದಿನಗಳ ಕಾಲಾವಕಾಶ ನೀಡಲಾಗಿದೆ. ಡಿ ಏರಿಯಾ. ಈ ಟ್ರ್ಯಾಕ್ ಅನ್ನು 18 ಮಾರ್ಚ್ 2013 ರಂದು ಕರ್ನಾಟಕದ cm ಮೂಲಕ ತೆರೆಯಲಾಯಿತು.
ಸಾಮರ್ಥ್ಯ
ಮಂಗಳಾ ಕ್ರೀಡಾಂಗಣವು ಪ್ರಸ್ತುತ ಸುಮಾರು 40,000 ಆಸನ ಸಾಮರ್ಥ್ಯವನ್ನು ಹೊಂದಿದೆ.
ಇತರೆ ಉಪಯೋಗಗಳು
ನೆಹರು ಯುವ ಕೇಂದ್ರ ಸಂಘಟನೆ (NYKS) ಮತ್ತು ರಾಷ್ಟ್ರೀಯ ಸೇವಾ ಯೋಜನೆ (NSS ) ಸಹಯೋಗದೊಂದಿಗೆ ಭಾರತ ಸರ್ಕಾರದ ಯುವ ವ್ಯವಹಾರಗಳು ಮತ್ತು ಕ್ರೀಡಾ ಸಚಿವಾಲಯದ ಯುವ ವ್ಯವಹಾರಗಳ ಇಲಾಖೆಯು ಆಯೋಜಿಸಿದ 17 ನೇ ರಾಷ್ಟ್ರೀಯ ಯುವ ಉತ್ಸವ (ಭಾರತ) ಆಯೋಜಿಸಲು ಈ ಕ್ರೀಡಾಂಗಣವನ್ನು ಇತ್ತೀಚೆಗೆ ಬಳಸಲಾಯಿತು. )
ಜಯಂತ ಕುಮಾರ್ ಘೋಷ್
ಜಯಂತ ಕುಮಾರ್ ಘೋಷ್ (ಬಂಗಾಳಿ: জয়ন্ত কুমার ঘোষ, ೨೩ ಮೇ ೧೯೩೭ - ೩೦ ಸೆಪ್ಟೆಂಬರ್ ೨೦೧೭೭) ಒಬ್ಬ ಭಾರತೀಯ ಸಂಖ್ಯಾಶಾಸ್ತ್ರಜ್ಞ ಹಾಗೂ  ವಿಶ್ವವಿದ್ಯಾನಿಲಯದಲ್ಲಿ ಭಾರತೀಯ ಅಂಕಿಅಂಶಗಳ ಪ್ರೊಫೆಸರ್ ಮತ್ತು ಭಾರತೀಯ ಸ್ಟ್ಯಾಟಿಸ್ಟಿಕಲ್ ಪ್ರೊಫೆಸರ್.
ಶಿಕ್ಷಣ
ಇವರು ಪ್ರೆಸಿಡೆನ್ಸಿ ಕಾಲೇಜಿನಿಂದ ಬಿಎಸ್ ಪಡೆದರು ನಂತರ ಕಲ್ಕತ್ತಾ ವಿಶ್ವವಿದ್ಯಾನಿಲಯದೊಂದಿಗೆ ಸಂಯೋಜಿತರಾಗಿದ್ದರು ನಂತರ ಎ೦. ಎ ಮತ್ತು ಪಿ. ಎಚ್. ಡಿ .ಎಚ್. ಕೆ. ನಂದಿಯವರ ಮೇಲ್ವಿಚಾರಣೆಯಲ್ಲಿ ಕಲ್ಕತ್ತಾ ವಿಶ್ವವಿದ್ಯಾಲಯದಿಂದ ಇವರು ೧೯೬೦ ರ ದಶಕದ ಆರಂಭದಲ್ಲಿ ತಮ್ಮ ಸಂಶೋಧನಾ ವೃತ್ತಿಯನ್ನು ಪ್ರಾರಂಭಿಸಿದರು ಕಲ್ಕತ್ತಾ ವಿಶ್ವವಿದ್ಯಾಲಯದ ಅಂಕಿಅಂಶ ವಿಭಾಗದಲ್ಲಿ ಪದವಿ ವಿದ್ಯಾರ್ಥಿಯಾಗಿ ಅನುಕ್ರಮ ವಿಶ್ಲೇಷಣೆಯನ್ನು ಅಧ್ಯಯನ ಮಾಡಿದರು.
ಸಂಶೋಧನೆ
ಬಹದ್ದೂರ್-ಘೋಷ್-ಕೀಫರ್ ಪ್ರಾತಿನಿಧ್ಯ ( ಆರ್. ಆರ್. ಬಹದ್ದೂರ್ ಮತ್ತು ಜ್ಯಾಕ್ ಕೀಫರ್ ಜೊತೆ) ಮತ್ತು ಜಾನ್ ಡಬ್ಲ್ಯೂ. ಪ್ರ್ಯಾಟ್ ಜೊತೆಗೆ ಘೋಷ್-ಪ್ರ್ಯಾಟ್ ಗುರುತನ್ನು ಇವರ ಅತ್ಯಂತ ಪ್ರಸಿದ್ಧ ಆವಿಷ್ಕಾರಗಳು ಸೇರಿವೆ.
ಇವರ ಸಂಶೋಧನಾ ಕೊಡುಗೆಗಳು ಈ ಕೆಳಗಿನ ಕ್ಷೇತ್ರಗಳಲ್ಲಿ ಬರುತ್ತವೆ:
ಗ್ರಂಥಸೂಚಿ
ಇವರು ೫೦ ಕ್ಕೂ ಹೆಚ್ಚು ಸಂಶೋಧನಾ ಪ್ರಬಂಧಗಳನ್ನು ಪ್ರಕಟಿಸಿದ್ದಾರೆ. ಇವರು ನಾಲ್ಕು ಪುಸ್ತಕಗಳನ್ನು ಸಹ ಪ್ರಕಟಿಸಿದ್ದಾರೆ, ಅವುಗಳೆಂದರೆ:
ಬಾಹ್ಯ ಕೊಂಡಿಗಳು
ವರ್ಗ:೧೯೩೭ ಜನನ ವರ್ಗ:ವಿಜ್ಞಾನಿಗಳು
ಅಮರಕೋಶ
ಅಮರಸಿಂಹನು ಸಂಸ್ಕೃತ ಭಾಷೆಯಲ್ಲಿ ರಚಿಸಿದ ನಾಮಲಿಂಗಾನುಶಾಸನ ಎಂಬ ಸಮಾನಾರ್ಥಕ ಪದಕೋಶವೇ ಅಮರಕೋಶ. ನಾಮಲಿಂಗಾನುಶಾಸನ ಕೃತಿಯನ್ನು ಅವನ ಗೌರವಾರ್ಥ ಅಮರಕೋಶ ಎಂದು ಕರೆಯುತ್ತಾರೆ. ಈ ಕೃತಿಯು ಅಮರಾನಿರ್ಜರಾದೇವಾಃ ಎಂದು ಅರಂಭವಾಗುವುದರಿಂದ ಅಮರಕೋಶ ಎಂಬ ಹೆಸರು ಬಂದಿದೆ ಎಂದೂ ಹೇಳುತ್ತಾರೆ. ನಾಮಲಿಂಗಾನುಶಾಸನ ಎಂದರೆ ನಾಮ ಮತ್ತು ಲಿಂಗಗಳನ್ನು ಕುರಿತಾದ ವ್ಯವಸ್ಥೆ ಎಂದರ್ಥ. ಅಮರಸಿಂಹನು ಕ್ರಿ.ಶ. ೪೦೦ ರ ಸುಮಾರಿಗೆ ಇದ್ದ ಗುಪ್ತವಂಶದ ಎರಡನೆಯ ಚಂದ್ರಗುಪ್ತ ಅರಸನ ಆಸ್ಥಾನದಲ್ಲಿದ್ದ ನವರತ್ನಗಳಲ್ಲಿ ಒಬ್ಬನು. ಅವನು ಕ್ರಿ.ಶ. ಏಳನೇ ಶತಮಾನದಲ್ಲಿದ್ದ ವಿಕ್ರಮಾದಿತ್ಯನ ಕಾಲಕ್ಕೆ ಸೇರಿದವನು ಎಂದೂ ಕೆಲವು ಮೂಲಗಳು ತಿಳಿಸುತ್ತವೆ. ಅಮರಸಿಂಹನು ಬೌದ್ಧ ಅಥವಾ ಜೈನ ಪಂಡಿತನು. ಅದ್ವೈತ ಮತಪ್ರಚಾರಕ್ಕೆಂದು ಭಾರತದಾದ್ಯಂತ ಪ್ರವಾಸದಲ್ಲಿದ್ದ ಶಂಕರಾಚಾರ್ಯರು ಅಮರಸಿಂಹನನ್ನು ಭೇಟಿಯಾಗಬಯಸಿದಾಗ ಶಂಕರಾಚಾರ್ಯರೊಡನೆ ವಾದಕ್ಕಿಳಿಯಬಯಸದ ಅಮರಸಿಂಹನು ತನ್ನ ಎಲ್ಲ ಕೃತಿಗಳನ್ನು ಸುಟ್ಟು ಹಾಕಲು ಪ್ರಯತ್ನಿಸಿದನು. ಆಗ ಇದನ್ನು ತಿಳಿದ ಶಂಕರಾಚಾರ್ಯರು ಅವನ ಮನೆಗೆ ಧಾವಿಸಿದರು. ಅಷ್ಟು ಹೊತ್ತಿಗಾಗಲೇ ಅಮರಕೋಶವೊಂದನ್ನು ಬಿಟ್ಟು ಎಲ್ಲ ಕೃತಿಗಳು ಸುಟ್ಟು ಹೋಗಿದ್ದವು. ಈ ಸಂಗತಿಯನ್ನು ಶಂಕರದಿಗ್ವಿಜಯ ದಲ್ಲಿ ಹೇಳಲಾಗಿದೆ. ಅಮರಕೋಶವು ಸುಲಭವಾಗಿ ನೆನಪಿನಲ್ಲಿಟ್ಟುಕೊಳ್ಳುವಂತೆ ಪದ್ಯಗಳಿಂದ ಕೂಡಿದೆ. ಇದು ಮೂರು ಖಂಡ ಅಥವಾ ಅಧ್ಯಾಯಗಳಲ್ಲಿ ಇದೆ. ಮೊದಲನೆಯದು, ಸ್ವರ್ಗಾದಿಕಾಂಡ ದೇವರುಗಳ ಮತ್ತು ಸ್ವರ್ಗಕ್ಕೆ ಸಂಬಂಧಿಸಿದ ಪದಗಳನ್ನು ಹೊಂದಿದೆ. ಎರಡನೇ, ಭೂವರ್ಗಾದಿಕಾಂಡ ಭೂಮಿ, ಪಟ್ಟಣಗಳು​​, ಪ್ರಾಣಿಗಳು ಮತ್ತು ಮಾನವರಿಗೆ ಸಂಬಂಧಪಟ್ಟ ಪದಗಳನ್ನು ಹೊಂದಿದೆ. ಮೂರನೇ, ಸಾಮಾನ್ಯಾದಿಕಾಂಡವು ವ್ಯಾಕರಣ ಮತ್ತು ಇತರೆ ಪದಗಳಿಗೆ ಸಂಬಂಧಿಸಿದ ಪದಗಳನ್ನು ಹೊಂದಿದೆ. ಉಜ್ಜೈನಿಯ ಪಂಡಿತನೊಬ್ಬನು ಇದನ್ನು ಚೀನೀ ಭಾಷೆಗೆ ಅನುವಾದಿಸಿದ್ದಾನೆ.
ಪೀಠಿಕಾ ಶ್ಲೋಕಾಃ
ಯಸ್ಯ ಜ್ಞಾನದಯಾಸಿಂಧೋರಗಾಧಸ್ಯನಘಾ ಗುಣಾಃ | ಸೇವ್ಯತಾಮಕ್ಷಯೋ ಧೀರಾ ಸ್ಸಶ್ರಿಯೈ ಚಾಮೃತಾಯ ಚ || 1 || ಸಮಾಹೃತ್ಯಾನ್ಯತಂತ್ರಾಣಿ ಸಂಕ್ಷಿಪ್ತೈಃ ಪ್ರತಿಸಂಸ್ಕೃತೈಃ | ಸಂಪೂರ್ಣಮುಚ್ಯತೇ ವರ್ಗೈರ್ನಾಮಲಿಂಗಾನುಶಾಸನಮ್ || 2 || ಪ್ರಾಯಶೋ ರೂಪಭೇದೇನ ಸಾಹಚರ್ಯಾಚ್ಚ ಕುತ್ರಚಿತ್ | ತ್ರೀಪುಂನಪುಂಸಕಂ ಜ್ಞೇಯಂ ತದ್ವಿಶೇಷವಿಧೇಃ ಕ್ವಚಿತ್ || 3 || ಭೇದಾಖ್ಯಾನಾಯ ನ ದ್ವಂದ್ವೋ ನೈಕಶೇಷೋ ನ ಸಂಕರಃ | ಕೃತೋತ್ರ ಭಿನ್ನಲಿಂಗಾನಾಮನುಕ್ತಾನಾಂ ಕ್ರಮಾದೃತೇ || ತ್ರಿಲಿಂಗ್ಯಾಂ ತ್ರಿಷ್ವಿತಿ ಪದಂ ವಿಥುನೇ ತು ದ್ವಯೋರಿತಿ | ನಿಷಿದ್ಧ ಲಿಂಗಂ ಶೇಷಾರ್ಥಂ ತ್ವಂತಾಥಾದಿ ನ ಪೂರ್ವಭಾಕ್ || 5 ||
ಪ್ರಥಮ ಕಾಂಡಮ್
ಸ್ವರವ್ಯಯಂ ಸ್ವರ್ಗನಾಕತ್ರಿದಿವತ್ರಿದಶಾಲಯಾಃ | ಸುರಲೋಕೋ ದ್ಯೋದಿವೌ ದ್ವೇ ಸ್ತ್ರಿಯಾಂ ಕ್ಲೀಬೇ ತ್ರಿವಿಷ್ಟಪಮ್ || 6 || ಅಮರಾ ನಿರ್ಜರಾ ದೇವಾಸ್ತ್ರಿದಶಾ ವಿಭುಧಾ ಸುರಾಃ | ಸುಪರ್ವಾಣಸ್ಸುಮನಸಸ್ತ್ರಿದವೇಶಾ ದಿವೌಕಸಃ || 7 || ಆದಿತೇಯಾ ದಿವಿಷದೋ ಲೇಖಾ ಅದಿತಿನಂದನಾಃ | ಆದಿತ್ಯಾ ಋಭವೋSಸ್ವಪ್ನಾ ಅಮರ್ತ್ಯಾ ಅಮೃತಾಂಧಸಃ || 8 || ಬರ್ಹಿರ್ಮುಖಾಃ ಕ್ರತುಭುಜೋ ಗೀರ್ವಾಣಾ ದಾನವಾರಯಃ | ವೃಂದಾರಕಾಃ ದೈವತಾನಿ ಪುಂಸಿ ವಾ ದೇವತಾಃ ಸ್ತ್ರಿಯಾಮ್ || 9 || ವರ್ಗ:ಸಾಹಿತ್ಯ
ನಥಾನ್ ಲಿಯೋನ್
thumb|ನಥಾನ್ ಲಿಯೋನ್ ನಥಾನ್ ಮೈಕೇಲ್ ಲಿಯೋನ್, ಓರ್ವ ಆಸ್ಟ್ರೇಲಿಯಾದ ಕ್ರಿಕೆಟ್ ಆಟಗಾರ. ಆಸ್ಟ್ರೇಲಿಯಾದ ಬಲಗೈ ಆಫ್ ಬ್ರೇಕ್ ಬೌಲರ್ ಹಾಗೂ ಕೆಳ ಕ್ರಮಾಂಕದ ಬಲಗೈ ಬ್ಯಾಟ್ಸ್ಮನ್. ದೇಶೀಯ ಕ್ರಿಕೆಟ್ನಲ್ಲಿ ಅಡಿಲೇಡ್ ಸ್ಟ್ರೈಕರ್ಸ್ ಹಾಗೂ ನ್ಯೂ ಸೌತ್ ವೇಲ್ಸ್ ತಂಡಗಳಿಗೆ ಆಡುತ್ತಾರೆ.
ಆರಂಭಿಕ ಜೀವನ
ಲಿಯೋನ್ ರವರು ನವಂಬರ್ ೨೦, ೧೯೮೭ರಲ್ಲಿ ಆಸ್ಟ್ರೇಲಿಯಾದ ನ್ಯೂ ಸೌತ್ ವೇಲ್ಸ್ ನ ಯಂಗ್ನಲ್ಲಿ ಜನಿಸಿದರು. ನಥಾನ್ ರವರು ತಮ್ಮ ಬಾಲ್ಯದಲ್ಲಿ ಕ್ಯಾಂಬೇರ್ರಾಗೆ ಬಂದು ಎ ಸಿ ಟಿ ಕ್ರಿಕೆಟ್ ನ ೧೭ರ ವಯೋಮಿತಿ ತಂಡದಲ್ಲಿ ಹಾಗೂ ೧೮ರ ವಯೋಮಿತಿ ತಂಡದಲ್ಲಿ ಅಡಲಾರಂಭಿಸಿದರು. ಇವರು ಯೂನಿವರ್ಸಿಟಿ ಹಾಗೂ ಜಿಲ್ಲಾ ಮಟ್ಟದ ಕ್ರಿಕೆಟ್ ತಂಡದಲ್ಲಿ ಆಡಿದರು. ನಂತರ ಮಾರ್ಕ್ ಹಿಗ್ಗ್ಸ್ ರವರ ಮಾರ್ಗದರ್ಶನದಲ್ಲಿ ಆಫ್ ಬ್ರೇಕ್ ಬೌಲಿಂಗ್ ಕಲಿತರು.
ವೃತ್ತಿ ಜೀವನ
ಲಿಯೋನ್ ರವರು ಫೆಬ್ರವರಿ ೧೦, ೨೦೧೧ರಂದು ಪರ್ತ್ ನಲ್ಲಿ ಸೌತ್ ಆಸ್ಟ್ರೇಲಿಯಾ ಹಾಗೂ ವೆಸ್ಟರ್ನ್ ಆಸ್ಟ್ರೇಲಿಯಾ ನಡುವೆ ನಡೆದ ಪಂದ್ಯದ ಮೂಲಕ ಪ್ರಥಮ ದರ್ಜೆ ಕ್ರಿಕೆಟ್ ಗೆ ಪಾದಾರ್ಪಣೆ ಮಾಡಿದರು.
ಅಂತರರಾಷ್ಟ್ರೀಯ ಕ್ರಿಕೆಟ್
ಅಗಸ್ಟ್ ೩೧, ೨೦೧೧ ಗ್ಯಾಲೇಯಲ್ಲಿ ಶ್ರೀಲಂಕಾ ವಿರುಧ್ಧ ನಡೆದ ಮೊದಲ ಟೆಸ್ಟ್ ಪಂದ್ಯದ ಮೂಲಕ ಇವರು ಅಂತರರಾಷ್ಟ್ರೀಯ ಕ್ರಿಕೆಟ್ ಜಗತ್ತಿಗೆ ಪಾದಾರ್ಪನೆ ಮಾಡಿದರು. ಮಾರ್ಚ್ ೦೮, ೨೦೧೨ರಂದು ಅಡಿಲೇಡ್ ನಲ್ಲಿ ಶ್ರೀಲಂಕಾ ವಿರುದ್ಧ ನಡೆದ ಮೂರನೇ ಫೈನಲ್ ಏಕದಿನ ಪಂದ್ಯದಿಂದ ಅಂತರರಾಷ್ಟ್ರೀಯ ಏಕದಿನ ಕ್ರಿಕೆಟ್ ಗೆ ಪಾದಾರ್ಪನೆ ಮಾಡಿದರು. ಜನವರಿ ೨೨, ೨೦೧೬ ರಂದು ಮೆಲ್ಬರ್ನ್ನಲ್ಲಿ ಭಾರತದ ವಿರುದ್ಧ ನಡೆದ ಎರಡನೇ ಟಿ-೨೦ ಕ್ರಿಕೆಟ್ ಪಂದ್ಯದ ಮೂಲಕ ಇವರು ಅಂತರರಾಷ್ಟ್ರೀಯ ಟಿ-೨೦ ಕ್ರಿಕೆಟ್ ನಲ್ಲಿ ಪಾದಾರ್ಪಣೆ ಮಾಡಿದರು.
ಉಲ್ಲೇಖಗಳು
ವರ್ಗ:ಕ್ರೀಡಾಪಟುಗಳು ವರ್ಗ:ಕ್ರಿಕೆಟ್ ಆಟಗಾರ
ಪೂರ್ಣಚಂದ್ರ ತೇಜಸ್ವಿ
ಕೆ.ಪಿ.ಪೂರ್ಣಚಂದ್ರ ತೇಜಸ್ವಿ(ಸೆಪ್ಟೆಂಬರ್ ೮ ೧೯೩೮ - ಏಪ್ರಿಲ್ ೫ ೨೦೦೭) - ಕನ್ನಡದ ಪ್ರಮುಖ ಸಾಹಿತಿಗಳಲ್ಲೊಬ್ಬರು. ತೇಜಸ್ವಿ ಅವರು ರಾಷ್ಟ್ರಕವಿ ಕುವೆಂಪು ಅವರ ಪುತ್ರ ಹಾಗೂ ಕನ್ನಡ ನವ್ಯ ಸಾಹಿತ್ಯದ ಪ್ರಮುಖ ಲೇಖಕ ಹಾಗೂ ಸ್ವತಂತ್ರ ಪ್ರವೃತ್ತಿಯ ಬರಹಗಾರರು. ನವ್ಯ ಸಾಹಿತ್ಯದ ಕಾಲಘಟ್ಟದಲ್ಲಿ ಪ್ರಮುಖವಾಗಿ ಕೇಳಿ ಬಂದ ಹೆಸರು, ಅಬಚೂರಿನ ಪೋಸ್ಟಾಫೀಸು ಕಥಾ ಸಂಕಲನದ ಮೂಲಕ ಬಂಡಾಯ ಸಾಹಿತ್ಯವನ್ನು ಪ್ರಾರಂಭಿಸಿದರು. ತೇಜಸ್ವಿ ಆರಂಭದಲ್ಲಿ ಬೇರೊಂದು ಹೆಸರಿನಲ್ಲಿ ಕಾವ್ಯ ರಚನೆ ಮಾಡಿದ್ದರೂ, ನಂತರ ಕಥಾ ಸಾಹಿತ್ಯ, ಕಾದಂಬರಿ, ಲೇಖನಗಳ ಕಡೆ ಹೆಚ್ಚಿನ ಗಮನ ಹರಿಸಿದರು.
ಅಸಂಭವ
ಅಸಂಭವ, ಡಿ.ರಾಜೇಂದ್ರಬಾಬು ನಿರ್ದೇಶನ ಮತ್ತು ಹೆಚ್.ಎನ್.ಮಾರುತಿ ನಿರ್ಮಾಪಣ ಮಾಡಿರುವ ೧೯೮೬ರ ಕನ್ನಡ ಚಲನಚ್ರಿತ್ರ. ಈ ಚಿತ್ರಕ್ಕೆ ಶಂಕರ್ ಗಣೇಶ್ ಸಂಗೀತ ನಿರ್ದೇಶನ ಮಾಡಿದ್ದಾರೆ. ರವಿಚಂದ್ರನ್ ಮತ್ತು ಅಂಬಿಕ ಮುಖ್ಯ ಪಾತ್ರಗಳಲ್ಲಿ ನಟಿಸಿದ್ದಾರೆ.
ಪೂರ್ಣಚಂದ್ರ ತೇಜಸ್ವಿ
ಜನನ
ತೇಜಸ್ವಿ ಅವರು ರಾಷ್ಟ್ರಕವಿ ಕುವೆಂಪು ಅವರ ಪುತ್ರ. ಅವರ ತಾಯಿ ಹೇಮಾವತಿ. ಇವರು ೧೯೩೮ ಸೆಪ್ಟೆಂಬರ್ ೮ ರಂದು ಶಿವಮೊಗ್ಗ ಜಿಲ್ಲೆಯ ಕುಪ್ಪಳಿಯಲ್ಲಿ ಜನಿಸಿದರು.
ಅಸಂಭವ
ಉಲ್ಲೇಖಗಳು
ವರ್ಗ:ವರ್ಷ-೧೯೮೬ ಕನ್ನಡಚಿತ್ರಗಳು
ಪೂರ್ಣಚಂದ್ರ ತೇಜಸ್ವಿ
ಶಿಕ್ಷಣ
ಮೈಸೂರಿನ ಮಹಾರಾಜ ಕಾಲೇಜಿನಲ್ಲಿ ಪದವಿ ಪಡೆದ ನಂತರ, ಮೈಸೂರು ವಿಶ್ವವಿದ್ಯಾನಿಲಯದಿಂದ ಕನ್ನಡದಲ್ಲಿ ಎಂ.ಎ. ಪದವಿಯನ್ನು ಪಡೆದರು.
ವೃತ್ತಿ-ಪ್ರವೃತ್ತಿ
ಇವರ ಮೊದಲ ಕಥೆ ಲಿಂಗ ಬಂದ. ಈ ಕಥೆಗಾಗಿ ಅವರು ರಾಜ್ಯೋತ್ಸವ ಪ್ರಶಸ್ತಿ ಪಡೆದರು. ಸ್ನಾತಕೋತ್ತರ ಪದವಿಯ ನಂತರ ಓರಗೆಯ ಇತರೆ ಬರಹಗಾರರಂತೆ ಅಧ್ಯಾಪಕ ವೃತ್ತಿಯನ್ನು ಬಯಸದೆ ಮಲೆನಾಡಿನ ಮೂಡಿಗೆರೆಯಲ್ಲಿ ಕೃಷಿಯನ್ನು ಮಾಡುವ ಮಹತ್ವದ ನಿರ್ಧಾರವನ್ನು ಮಾಡಿದರು. ಕೃಷಿಯ ಜತೆಜತೆಗೆ ಅಗಾದವಾದ ಸಾಹಿತ್ಯದ ಕೃಷಿ ಮಾಡಿದರು. ಸಾಹಿತ್ಯದ ಜೊತೆಗೆ ಇವರಿಗೆ ವ್ಯವಸಾಯ,ಛಾಯಾಚಿತ್ರಗ್ರಹಣ ಹಾಗು ಬೇಟೆಯಲ್ಲಿ ಆಸಕ್ತಿಯಿತ್ತು. ಇವರು ರೈತ ಚಳುವಳಿಗಳಲ್ಲಿ ತಮ್ಮನ್ನು ತೊಡಗಿಸಿಕೊಂಡಿದ್ದರು.
ವೈವಾಹಿಕ ಬದುಕು
ಇವರ ಪತ್ನಿ ರಾಜೇಶ್ವರಿ. ಇವರು ತೇಜಸ್ವಿಯವರ ಪ್ರೀತಿಯ ಮನೆ ಮೂಡಿಗೆರೆಯ 'ನಿರುತ್ತರ'ದಲ್ಲಿ ವಾಸಿಸುತ್ತಿದ್ದರು, ಈಗ ಮರಣಿಸಿದ್ದಾರೆ. ಇವರಿಗೆ ಇಬ್ಬರು ಹೆಣ್ಣು ಮಕ್ಕಳು, ಸುಸ್ಮಿತಾ ಹಾಗು ಈಶಾನ್ಯ. ಇವರಿಬ್ಬರೂ ಸಾಫ್ಟ್ ವೇರ್ ಪರಿಣತರು.
ನಿಧನ
ಪೂರ್ಣಚಂದ್ರ ತೇಜಸ್ವಿಯವರು ತಮ್ಮ ಮನೆ 'ನಿರುತ್ತರ'ದಲ್ಲಿ ೨೦೦೭ರ ಏಪ್ರಿಲ್ ೫ರ ಮಧ್ಯಾಹ್ನ ೨ ಘಂಟೆಗೆ, ಹೃದಯಾಘಾತದಿಂದ ನಿಧನ ಹೊಂದಿದರು. ಆಗ ಇವರ ವಯಸ್ಸು ೬೯ ವರ್ಷ.
ಸಾಹಿತ್ಯ ಕೃಷಿ
ಕವಿತೆ, ನಾಟಕ, ಕಾದಂಬರಿ, ಕತೆ ಮೊದಲಾದ ಸಾಹಿತ್ಯಕ ಪ್ರಕಾರಗಳಲ್ಲಿ ಬರೆದಿದ್ದಾರೆ. ಹಲವಾರು ಆಂಗ್ಲ ಕೃತಿಗಳನ್ನು ಕನ್ನಡಕ್ಕೆ ಅನುವಾದ ಮಾಡಿದ್ದಾರೆ. ನಾಲ್ಕು ದಶಕಗಳ ಕಾಲ ಕಥೆ, ಕಾದಂಬರಿಗಳ ಮೂಲಕ, ವಿಜ್ಞಾನದ ವಿಸ್ಮಯಗಳ ಮೂಲಕ ತೇಜಸ್ವಿಯವರು ಕನ್ನಡ ಸಾಹಿತ್ಯಕ್ಕೆ ಆನೇಕ ಮಹತ್ವಪೂರ್ಣ ಕೃತಿಗಳನ್ನು ನೀಡಿದ್ದಾರೆ. ಇದರಲ್ಲಿ ಕೀಟಗಳು, ಪ್ರಾಣಿಗಳು, ನದಿ-ಕೊಳ್ಳಗಳು, ಕಾಡುಗಳು, ಬೇಟೆಯ ವೈವಿಧ್ಯತೆಯ ಬಗ್ಗೆ ಹಲವಾರು ಕೃತಿಗಳನ್ನು ನೀಡಿದ್ದಾರೆ. "ಕರ್ವಾಲೋ" ಕೃತಿಯಲ್ಲಿ, ಜೀವವಿಕಾಸ ಪಥದಲ್ಲಿ ಎಲ್ಲವೂ ಬದಲಾಗುತ್ತ ರೂಪಾಂತರ ಹೊಂದುತ್ತಾ ಬಂದಿರುವಾಗ ಹಾರುವ ಓತಿಯ ಕುರಿತು ಕುತೂಹಲ ಹುಟ್ಟಿಸುವ ಸನ್ನಿವೇಶಗಳು ಮೂಡಿ ಬಂದಿವೆ.
ವೈಜ್ಞಾನಿಕ ಹಾಗೂ ಐತಿಹಾಸಿಕ ಲೇಖನಗಳ ಸಂಕಲನ
ಶುಧ್ಧ ಸಾಹಿತ್ಯಿಕ ಮೌಲ್ಯ ಉಳ್ಳ ಕಥೆ ಕಾದಂಬರಿಗಳ ಸಂಗಡ ತೇಜಸ್ವಿಯವರು ಹಲವಾರು ವೈಜ್ಞಾನಿಕ ಮತ್ತು ಐತಿಹಾಸಿಕ ಲೇಖನ ಸಂಕಲನಗಳನ್ನು ಕನ್ನಡಕ್ಕೆ ತಂದಿದ್ದಾರೆ.
ಕಾಮದುಘಾ
ಕಾಮದುಘಾ - ಭಾರತೀಯ ಗೋವು ತಳಿಗಳ ಪ್ರೋತ್ಸಾಹ ಮತ್ತು ಸಂರಕ್ಷಣೆಗಾಗಿ ಹೊಸನಗರದ ಶ್ರೀ ರಾಮಚಂದ್ರಾಪುರ ಮಠವು ಕೈಗೊಂಡ ಮಹತ್ವಾಕಾಂಕ್ಷಿ ಯೋಜನೆ. ೨೦೦೪ ನವೆಂಬರ್ ೬ ರಂದು ರಾಮಚಂದ್ರಾಪುರಮಠದ ಶೀಗಳಾದ ಶ್ರೀ ರಾಘವೇಶ್ವರ ಭಾರತೀ ಸ್ವಾಮಿಗಳು ಈ ಯೋಜನೆಗೆ ಚಾಲನೆಯನ್ನಿತ್ತರು. ಕಾಮ-ದುಘಾ ಎಂದರೆ ಬಯಸಿದ್ದನ್ನು ಕೊಡುವ ಎಂದರ್ಥ. ಗೋಮಾತೆಗೆ ಅನ್ವರ್ಥನಾಮವಾಗಿ ಯೋಜನೆಗೆ ಆ ಹೆಸರನ್ನೇ ಇಡಲಾಗಿದೆ.
ಪೂರ್ಣಚಂದ್ರ ತೇಜಸ್ವಿ
ಮಿಲೇನಿಯಮ್ ಸರಣಿ
ಹೊಸ ಮಿಲೇನಿಯಮ್‍ನ ಆರಂಭದಲ್ಲಿ ತೇಜಸ್ವಿಯವರು ೨೦ನೇ ಶತಮಾನದಲ್ಲಿ ಜಗತ್ತಿನಲ್ಲಿ ಮೂಡಿಬಂದ ಅತ್ಯುತ್ತಮ ಕೃತಿಗಳನ್ನು ಕನ್ನಡಕ್ಕೆ ಅನುವಾದಿಸುವ ಬೃಹತ್ ಯೋಜನೆಯನ್ನು ಹಮ್ಮಿಕೊಂಡರು. ಇದರ ಫಲವೇ ಮಿಲೇನಿಯಮ್ ಕೃತಿ ಶ್ರೇಣಿ. ಈ ಕೃತಿಶ್ರೇಣಿಯಲ್ಲಿ ಒಟ್ಟು ೧೬ ಪುಸ್ತಕಗಳಿವೆ.
ಕಾಮದುಘಾ
ಉದ್ದೇಶ
ಭಾರತೀಯ ದೇಶೀ ಗೋ ತಳಿಗಳ ಮಹತ್ವದ ಬಗ್ಗೆ ಭಾರತದ ರೈತರಲ್ಲಿ ಜಾಗೃತಿ ಉಂಟುಮಾಡುವುದೇ ಕಾಮದುಘಾ ಯೋಜನೆಯ ಮೂಲ.
ಪೂರ್ಣಚಂದ್ರ ತೇಜಸ್ವಿ
ಚಲನಚಿತ್ರ ಮಾಧ್ಯಮದಲ್ಲಿ
ಪೂರ್ಣಚಂದ್ರ ತೇಜಸ್ವಿಯವರ ಅಬಚೂರಿನ ಪೋಸ್ಟಾಫೀಸು, ತಬರನ ಕಥೆ, ಕುಬಿ ಮತ್ತು ಇಯಾಲ ಹಾಗೂ ಕಿರಗೂರಿನ ಗಯ್ಯಾಳಿಗಳು ಕೃತಿಗಳು ಚಲನಚಿತ್ರಗಳಾಗಿವೆ.
ಕಾಮದುಘಾ
ಹಿನ್ನೆಲೆ
ಗಾವೋ ವಿಶ್ವಸ್ಯ ಮಾತರಃ – ಎಂಬ ಮಾತಿನಂತೆ ಭಾರತದ ಸಂಸ್ಕೃತಿಯಲ್ಲಿ ಗೋವುಗಳಿಗೆ ಪ್ರಧಾನ ಪಾತ್ರವಿದೆ. ದೇಶದ ಉದ್ದಗಲಕ್ಕೂ ಹಲವಾರು ರೀತಿಯಲ್ಲಿ ವಿಧದ ತಳಿಗಳ ಗೋವುಗಳು ಪೂಜಿಸಲ್ಪಡುತ್ತಿದ್ದವು. ಪ್ರತಿ ತಳಿಯಲ್ಲಿಯೂ ಒಂದೊಂದು ವೈಶಿಷ್ಟ್ಯತೆಗಳಿದ್ದವು. ಉದಾಹರಣೆಗೆ, ಕರ್ನಾಟಕದ ಮಲೆನಾಡು ಪರಿಸರದಲ್ಲಿರುವ ಮಲೆನಾಡುಗಿಡ್ಡ ಹೊಲಗಳಲ್ಲಿ ಹೆಚ್ಚಿನ ದುಡಿಮೆಗೆ ಪ್ರಸಿದ್ಧಿ, ಹಳ್ಳಿಕಾರ ತಳಿಯು ಗಾಡಿಯ ದುಡಿಮೆಗೆ ಹೆಸರುವಾಸಿ, ಕರಾವಳಿ ಪ್ರದೇಶದಲ್ಲಿ ಕಾಣಸಿಗುವ ಕಾಸರಗೋಡುತಳಿಯು ಔಷಧೀಯ ಗುಣದ ಹಾಲಿಗೆ ಪ್ರಸಿದ್ಧಿ, ರಾಜಸ್ಥಾನದ ಗೀರ್ ತಳಿಯು ಹೈನುಗಾರಿಕೆಗೆ ಪ್ರಸಿದ್ಧಿ. ಇವೆಲ್ಲವೂ ನಮ್ಮ ಭಾರತದ ಹವಾಗುಣಕ್ಕೆ ಹೊಂದಿಕೊಂಡು ಬದುಕುವ ಸಾಮರ್ಥ್ಯವನ್ನು ಹೊಂದಿರುತ್ತದೆ. ಆದರೆ, ಪ್ರಸ್ತುತ ಭಾರತದಲ್ಲಿ ಮೂಲತಳಿಗಳ ಬಗ್ಗೆ ನಿರಾಸಕ್ತಿ ತುಂಬಿ, ಪಾಶ್ಚಾತ್ಯ ತಳಿಗಳ ಬಗ್ಗೆ ಹೆಚ್ಚಿನ ಪ್ರೀತಿಯುಂಟಾಗುತ್ತಿದೆ. ಇದರಿಂದಾಗಿ ತಳಿಸಂಕರ ಅವ್ಯಾಹತವಾಗಿ ನಡೆಯುತ್ತಿದೆ. ರೈತರ ಮೇಲೆ ಕಸಾಯಿ ಖಾನೆಗಳ ಹಿಡಿತವೂ ಬಲವಾಗಿದ್ದು, ಹೋರಿಗಳನ್ನು ಮಾಂಸಕ್ಕಾಗಿ ಸಾಗಾಟ ಮಾಡಲಾಗುತ್ತಿದೆ.ಇವೆಲ್ಲ ದೇಶೀ ತಳಿಗಳ ನಾಶಕ್ಕೆ ಮೂಲ ಕಾರಣಗಳಾಗಿವೆ.
ಪೂರ್ಣಚಂದ್ರ ತೇಜಸ್ವಿ
ಹೊರಗಿನ ಸಂಪರ್ಕಗಳು
ವರ್ಗ:ಕನ್ನಡ ಸಾಹಿತಿಗಳು ವರ್ಗ:ನವ್ಯ ಸಾಹಿತ್ಯ ವರ್ಗ:ಕೇಂದ್ರ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ ಪುರಸ್ಕೃತರು ವರ್ಗ:೧೯೩೮ ಜನನ ವರ್ಗ:೨೦೦೭ ನಿಧನ ವರ್ಗ:ವಿಜ್ಞಾನ ಸಾಹಿತಿಗಳು ವರ್ಗ:ಪಂಪ ಪ್ರಶಸ್ತಿ ಪುರಸ್ಕೃತರು ವರ್ಗ:ಕಾದಂಬರಿಕಾರರು
ಕಾಮದುಘಾ
ಹಿನ್ನೆಲೆ
ಈ ನಾಶಗಳಿಗೆ ತಿಳುವಳಿಕೆಯ ಕೊರತೆಯೇ ಕಾರಣವಾಗಿದ್ದು, ದೇಶೀ ದನಗಳ ಬಗ್ಗೆ ಅರಿವಿನ ಆಂದೋಲನ ನಡೆಯುವ ಮೂಲಕ ಇವುಗಳನ್ನು ನಿಲ್ಲಿಸಬಹುದಾಗಿದೆ. ಕಾಮದುಘಾ ಯೋಜನೆಯು ಈ ಅರಿವಿನ ಆಂದೋಲನೆ ಕಾರ್ಯವನ್ನು ಕೈಗೆತ್ತಿಕೊಂಡಿದೆ.
ಸ್ವರೂಪ
ಸಂರಕ್ಷಣೆ, ಸಂವರ್ಧನೆ, ಸಂಶೋಧನೆ, ಸಂಬೋಧನೆ – ಎಂಬ ನಾಲ್ಕು ಧ್ಯೇಯೋದ್ದೇಶಗಳನ್ನು ಕಾಮದುಘಾ ಒಳಗೊಂಡಿದೆ.
ಸಂರಕ್ಷಣೆ
ಭಾರತ ದೇಶದಲ್ಲಿ ಸುಮಾರು ನೂರಕ್ಕೂ ಹೆಚ್ಚು ಗೋತಳಿಗಳು ಇದ್ದ ಉಲ್ಲೇಖಗಳು ಇದ್ದರೂ, ಈಗ ಅವುಗಳಲ್ಲಿ ಹೆಚ್ಚಿನವೂ ನಿರ್ನಾಮಗೊಂಡಿವೆ. ಮೂಲ ತಳಿಗಳ ನಿರ್ನಾಮಕ್ಕೆ ಕಾರಣ - ತಳಿಸಂಕರ, ಅಪೌಷ್ಟಿಕತೆ, ಬರ-ನೆರೆ ಪ್ರಾಕೃತಿಕ ವಿಕೋಪಗಳು, ರೈತರ ಮೇಲೆ ಕಸಾಯಿಖಾನೆಗಳ ಹಿಡಿತ - ಇತ್ಯಾದಿ. ಈಗ ಭಾರತದಲ್ಲಿ ಲಭ್ಯವಿರುವ ಒಟ್ಟು ಮೂವತ್ತೆರಡು ಪ್ರಭೇದದ ದೇಶೀ ಗೋವುಗಳನ್ನು ಸಂರಕ್ಷಿಸಿಡುವುದು, ಹಾಗೂ ಆ ದನಕರುಗಳ ಮಹತ್ವವನ್ನು ದೇಶದೆಲ್ಲೆಡೆ ಪ್ರಸಾರ ಮಾಡುವುದು ಸಂರಕ್ಷಣೆಯ ವಿಭಾಗದ ಉದ್ದೇಶ. ಇದಕ್ಕಾಗಿ ಕಾಮದುಘಾ ಯೋಜನೆಯ ಮೂಲಕ ಹಲವಾರು ಗೋಶಾಲೆಗಳನ್ನು ತೆರೆಯಲಾಗಿದೆ.
ಸಂಶೋಧನೆ
ಭಾರತೀಯ ದೇಶೀಯ ಗೋವುಗಳ ಹಿರಿಮೆಯನ್ನು ಸಾರುವಂತಹ ವೈಜ್ಞಾನಿಕ], ಧಾರ್ಮಿಕ, ಆಧ್ಯಾತ್ಮಿಕ ಸಂಶೋಧನೆಗಳಿಗೆ ಪ್ರೋತ್ಸಾಹ ನೀಡುವ ನಿಟ್ಟಿನಲ್ಲಿ ಕಾಮದುಘಾ ವಿಶೇಷವಾಗಿ ಕಾರ್ಯನಿರ್ವಹಿಸುತ್ತಿದೆ. ದೇಶೀಯ ದನಗಳ ಹಾಲಿಗೆ ಪಾಶ್ಚಾತ್ಯ ದನಗಳ ಅಥವಾ ತಳಿಸಂಕರಗೊಂಡ ದನಗಳ ಹಾಲಿನದ್ದಕ್ಕಿಂತ ವಿಶೇಷ ಸತ್ವಗಳು ಹೆಚ್ಚಿವೆ ಎಂಬುದನ್ನು ಈಗಾಗಲೇ ಸಂಶೋಧನೆಯಲ್ಲಿ ಕಂಡುಕೊಳ್ಳಲಾಗಿದೆ. ಇದಲ್ಲದೇ, ಗೋಮೂತ್ರ, ಗೋಮಯ, ಗೋ ಅರ್ಕಗಳನ್ನು ಸಂಶೋಧಿಸಿ ಅವುಗಳಲ್ಲಿರುವ ಉಪಕಾರಿ ಅಂಶಗಳನ್ನು ತಿಳಿದುಕೊಳ್ಳುವ ನಿಟ್ಟಿನಲ್ಲಿ ಸಂಶೋಧನೆ ವಿಭಾಗವು ಕಾರ್ಯನಿರ್ವಹಿಸುತ್ತಿದೆ. ಕಾಮದುಘಾವು ಸಂಶೋಧನೆಯ ಮೂಲಕ ಗೋ ಗಂಗಾ ಎಂಬ ಮಾಲಿಕೆಯಲ್ಲಿ ಗವ್ಯೋತ್ಪನ್ನಗಳನ್ನು ತಯಾರಿಸಿ ಸಮಾಜಕ್ಕೆ ತಲುಪಿಸುತ್ತಿದೆ.
ಸಂಬೋಧನೆ
ಭಾರತೀಯ ಗೋವಂಶ, ಗೋತಳಿಗಳ ಬಗ್ಗೆ ವಿಷಯಗಳ ಪ್ರಚಾರ - ಪ್ರಸಾರವನ್ನು ಸಂಬೋಧನೆ ವಿಭಾಗ ನಿರ್ವಹಿಸುತ್ತದೆ. ರೈತರಿಗೆ ಭಾರತೀಯ ಗೋವುಗಳ ಬಗ್ಗೆ, ಅವುಗಳ ಬಹುಪಯೋಗಿ ಗುಣಗಳ ಬಗ್ಗೆ ವಿಷಯಗಳನ್ನು ತಿಳಿಸುವ ಮೂಲಕ ಗೋವುಗಳ ರಕ್ಷಣೆ ನಡೆಸುವಲ್ಲಿ ಸಂಬೋಧನೆಯು ವಿಶೇಷ ಪಾತ್ರ ವಹಿಸುತ್ತಿದೆ. ಭಾರತೀಯ ಗೋವುಗಳ ಬಗ್ಗೆ ಸಮಗ್ರ ಮಾಹಿತಿಯನ್ನು ಒಳಗೊಂಡ ಗೋ ವಿಶ್ವಕೋಶ ಎಂಬ ಸಮಗ್ರ ಗ್ರಂಥವನ್ನು ಹೊರತರಲಾಗಿದೆ.
ದತ್ತಶಂಕರ ಗೋಯಾತ್ರೆ
ಉತ್ತರದ ಪಥಮೇಡಾ ಆಶ್ರಮದಿಂದ ದಕ್ಷಿಣದ ರಾಮಚಂದ್ರಾಪುರ ಮಠಕ್ಕೆ ಗೋವುಗಳನ್ನು ತರುವುದರ ಮೂಲಕ ಸಂಬಂಧ ಸೃಷ್ಟಿ.
ಭಾರತೀಯ ಗೋಯಾತ್ರೆ
ಭಾರತದ ಗೋತಳಿಗಳ ಹಿರಿಮೆಯನ್ನು ಕರ್ನಾಟಕ ಹಾಗೂ ದಕ್ಷಿಣ ಕೇರಳಗಳಲ್ಲಿ ಪ್ರಚಾರ – ರಥಯಾತ್ರೆ. ಕರ್ನಾಟಕದ ರೈತರಿಂದ ಅಭೂತಪೂರ್ವ ಪ್ರತಿಕ್ರಿಯೆ
ಗೋ ಸಂಸತ್ತು
ಕರ್ನಾಟಕದ ಎಲ್ಲಾ ತಾಲೂಕು ಕೇಂದ್ರಗಳಲ್ಲಿ ಗೋವಿನ ಆರ್ಥಿಕ-ಆರೋಗ್ಯ-ಆಹಾರ ವಿಚಾರಗಳ ಬಗ್ಗೆ ಸಂಪನ್ಮೂಲ ವ್ಯಕ್ತಿಗಳಿಂದ ಸಂವಾದ-ಕಾರ್ಯಾಗಾರ.
ವಿಶ್ವ ಗೋ ಸಮ್ಮೇಳನ – ಜಗಜ್ಜನನಿಯ ಜಾಗತಿಕ ಹಬ್ಬ
ಗೋ ಸಂಸತ್ತಿನ ಪರಿಸಮಾಪ್ತಿ ಕಾರ್ಯಕ್ರಮ. ೨೦೦೭ರಲ್ಲಿ ರಾಮಚಂದ್ರಾಪುರ ಮಠ, ಹೊಸನಗರದಲ್ಲಿ ನಡೆದ ಸಮ್ಮೇಳನಕ್ಕೆ ಸುಮಾರು ಹದಿನೆಂಟು ದೇಶಗಳಿಂದ, ಒಟ್ಟು ಎಪ್ಪತ್ತು ಲಕ್ಷ ಗೋಭಕ್ತರು ಭಾಗವಹಿಸಿದ್ದಾರೆ. ಭಾರತೀಯ ಗೋಮಾತೆಯ ಮಹಿಮೆಯನ್ನು ಪ್ರಪಂಚಕ್ಕೆ ಪಸರಿಸುವಲ್ಲಿ ಈ ವಿಶ್ವ ಗೋ ಸಮ್ಮೇಳನವು ಪ್ರಮುಖ ಪಾತ್ರ ವಹಿಸಿದೆ.
ಗೋ ಸಂಧ್ಯಾ
ಬೆಂಗಳೂರಿನ ಹನ್ನೊಂದು ಕೇಂದ್ರಗಳಲ್ಲಿ ಸಂಧ್ಯಾಕಾಲದಲ್ಲಿ ಗೋವಿನ ಬಗ್ಗೆ ಜನಜಾಗೃತಿ ಅಭಿಯಾನ – ರಥಯಾತ್ರೆ – ಸಭಾಸಮಾರಂಭ. ಪಟ್ಟಣವಾಸಿಗಳಲ್ಲಿ ಗೋಪ್ರೇಮವನ್ನು ಸ್ಫುರಿಸುವ ಕಾರ್ಯಕ್ರಮ.
ಕೋಟಿ ನೀರಾಜನ
ಗೋಸಂಧ್ಯಾ ಕಾರ್ಯಕ್ರಮದ ಪರಿಸಮಾಪ್ತಿ. ನೀರಾಜನ ಎಂದರೆ ಆರತಿ ಎಂದು ಅರ್ಥ. ಮಹಿಳೆಯರಿಂದ ದೇಶೀಯ ಗೋವಿಗೆ ಕೋಟಿ ಆರತಿಯ ಕಾರ್ಯಕ್ರಮ. ಬೆಂಗಳೂರಿನ ಅರಮನೆ ಮೈದಾನದಲ್ಲಿ ಸಂಧ್ಯಾಕಾಲದಲ್ಲಿ ನಡೆದ ಅಭೂತಪೂರ್ವ ಕಾರ್ಯಕ್ರಮ.
ಅಭಯಧಾಮ
ಧಾರವಾಡ ಜಿಲ್ಲೆಯ ರೈತರ ಮನೆಗಳನ್ನು ಸಂಪರ್ಕಿಸಿ ಗೋವಿನ ಬಗ್ಗೆ ಜಾಗೃತಿ ಮೂಡಿಸುವ ಜನಜಾಗೃತಿ ಕಾರ್ಯಕ್ರಮ. ಹುಬ್ಬಳ್ಳಿ –ಧಾರವಾಡ ಅವಳಿ ನಗರದ ಎಲ್ಲಾ ಮನೆಗಳಲ್ಲಿ ಅಭೂತಪೂರ್ವ ಪ್ರತಿಕ್ರಿಯೆ.
ದೀಪಗೋಪುರ
ಅಭಯಧಾಮ ಜನಜಾಗೃತಿ ಕಾರ್ಯಕ್ರಮದ ಪರಿಸಮಾಪ್ತಿ ಕಾರ್ಯಕ್ರಮ. ಗೋವಿಗೆ ನಾವಿದ್ದೇವೆ ಎಂದು ತೋರಿಸುವ ಈ ಕಾರ್ಯಕ್ರಮವು ೨೦೦೯ರಲ್ಲಿ ಹುಬ್ಬಳ್ಳಿಯಲ್ಲಿ ನಡೆಯಿತು.
ಗೋ ತುಲಾಭಾರ
ಗೋವಿನ ತೂಕದ ಫಲವಸ್ತುಗಳನ್ನು ತಕ್ಕಡಿಯಲ್ಲಿ ಸಮರ್ಪಣೆ ಮಾಡಿ ಗೋವನ್ನೂ ದೇವರೆಂದು ಕಾಣುವ ವಿಶೇಷ ಕಾರ್ಯಕ್ರಮವು ವಿಶ್ವ ಗೋ ಸಮ್ಮೇಳನದಲ್ಲಿ ಮೊತ್ತಮೊದಲಿಗೆ ನಡೆಯಿತು. ಅದಾಗಿ, ಬಾರಿ ಹಲವು ಕಡೆಗಳಲ್ಲಿ ಗೋ ತುಲಾಭಾರ ಕಾರ್ಯಕ್ರಮಗಳನ್ನು ಹಮ್ಮಿಕೊಳ್ಳಲಾಗಿದೆ.
ಗೋ ಕಥಾ ಕಿರಣ – ಜನಜನನಿ
ಶ್ರೀರಾಘವೇಶ್ವರ ಭಾರತೀ ಸ್ವಾಮಿಗಳ ಪ್ರಸಿದ್ಧ ರಾಮಕಥಾ ಕಾರ್ಯಕ್ರಮದ ರೂಪದಲ್ಲೇ, ಗೋವಿನ ಬಗ್ಗೆ ಪ್ರವಚನ, ಸಂಗೀತ, ರೂಪಕ, ಚಿತ್ರ, ಇತ್ಯಾದಿಗಳ ಸಮ್ಮಿಲನ ಕಾರ್ಯಕ್ರಮ. ಹಲವಾರು ಕಡೆ ಈ ಕಾರ್ಯಕ್ರಮ ನಡೆದಿದ್ದು ಜನಮನ ಸೂರೆಗೊಂಡಿದೆ. ಜನನಿಗಾಗಿ ಜನರು – ಎಂಬರ್ಥದಲ್ಲಿ ಕಾರ್ಯಕ್ರಮದ ಹೆಸರು ಜನಜನನೀ ಎಂಬುದಾಗಿದೆ.
ಅನಂತ ಗೋ ಯಾತ್ರೆ
ಅನಂತ ಪದ್ಮನಾಭನ ಮೂಲಸ್ಥಾನ - ಕಾಸರಗೋಡಿನ ಅನಂತಪುರದಿಂದ ದಕ್ಷಿಣದ ತುದಿ ತಿರುವನಂತಪುರದ ಅನಂತ ಸ್ವಾಮಿ ಕ್ಷೇತ್ರಕ್ಕೆ ಕಾಸರಗೋಡು ತಳಿಯ ಸಮರ್ಪಣೆಗಾಗಿ ಮಾಡಿದ ಯಾತ್ರೆ. ಕೇರಳದ ದಕ್ಷಿಣ ತುದಿಯಿಂದ ಉತ್ತರದ ತುದಿಯ ವರೆಗೆ ಈ ಯಾತ್ರೆಯು ಸಾಗಿತು. ಕಾರ್ಯಕ್ರಮದ ಕೊನೆಯಲ್ಲಿ ಕಾಸರಗೋಡು ತಳಿಯ ದನ-ಕರುವನ್ನು ತಿರುವನಂತಪುರದ ಅರಸರಿಗೆ ಶ್ರೀರಾಘವೇಶ್ವರ ಭಾರತೀ ಸ್ವಾಮಿಗಳು ಹಸ್ತಾಂತರಿಸಿದರು.
ಧೇನು ದರ್ಶನ
ರೈತಜನರಲ್ಲಿ ದೇಶೀಯ ಗೋವುಗಳ ಬಗ್ಗೆ ಜನಜಾಗೃತಿ ಕಾರ್ಯಕ್ರಮವು ಹೊಸಾಡದಲ್ಲಿ ಆಯೋಜನೆಗೊಂಡಿತ್ತು. ಕಾಮಧೇನುವಿನ ವಿವಿಧ ಉಪಯೋಗಗಳ ದರ್ಶನವನ್ನು ಸಮಾಜಕ್ಕೆ ಕೊಡುವುದು ಈ ಕಾರ್ಯಕ್ರಮದ ಉದ್ದೇಶವಾಗಿತ್ತು.
ವಿಶ್ವಮಂಗಲ ಗೋಗ್ರಾಮ ಯಾತ್ರೆ
ಗೋವಿನ ಮಹತ್ವವನ್ನು ಇಡಿಯ ಭಾರತದಾದ್ಯಂತ ಸಾರುವ ಮಹತ್ತರ ಯೋಜನೆ ಇದಾಗಿತ್ತು. ಈ ಬೃಹತ್ ಕಾರ್ಯದಲ್ಲಿ ಮೂರು ಹಂತಗಳಿದ್ದವು:
ಪೂರ್ವ ಸಿದ್ಧತಾ ಯಾತ್ರೆ
ಇಡಿಯ ಭಾರತದಾದ್ಯಂತ ಶ್ರೀ ರಾಘವೇಶ್ವರ ಭಾರತೀ ಸ್ವಾಮಿಗಳು ಸಂಚರಿಸಿ ಜಾಗೃತಿಗಾಗಿ, ಗೋ ಯಾತ್ರೆಗಾಗಿ ಸಂಪರ್ಕಿಸಿದ ಯಾತ್ರೆ.
ಯಾತ್ರೆ
ಭಾರತದ ಹಳ್ಳಿ ಹಳ್ಳಿಗಳಲ್ಲಿ ಗೋವಿನ ಬಗ್ಗೆ ಜಾಗೃತಿ ಮೂಡಿಸಿ, ರಥಯಾತ್ರೆಯು ಸಾಗಿ, ಜಿಲ್ಲಾ ಕೇಂದ್ರಗಳಲ್ಲಿ ಬೃಹತ್ ರ್ಯಾಬಲಿಗಳು ನಡೆಸಲ್ಪಟ್ಟಿತು. ದಕ್ಷಿಣೋತ್ತರ ರಾಜ್ಯಗಳ ಎಲ್ಲ ಪಟ್ಟಣಗಳಲ್ಲಿ ಈ ಕಾರ್ಯಕ್ರಮ ನಡೆದಿತ್ತು, ಈ ಯಾತ್ರೆಯು ಕೋಟ್ಯಂತರ ರೈತರನ್ನು ತಲುಪಿದೆ.
ಸಾವಿರದ ಗೋದಾನ
ಗೋ ಪ್ರಿಯರಿಗೆ, ಗೋ ಸಾಕಣೆಯ ಇಚ್ಛೆಯುಳ್ಳವರಿಗೆ ದಾನವಾಗಿ ಗೋವುಗಳನ್ನು ಕೊಟ್ಟು, ಗೋಸಂತತಿಯ ಅಭಿವೃದ್ಧಿಗೆ ಕೈಜೋಡಿಸುವ ಕಾರ್ಯಕ್ರಮವನ್ನು ಕಾಮದುಘಾ ನಡೆಸುತ್ತದೆ. ಸಾವಿರಾರು ಸತ್ಪಾತ್ರರಿಗೆ ಗೋದಾನವನ್ನು ಮಾಡಲಾಗಿದೆ.
ಗೋಬ್ಯಾಂಕ್
ಅಶಕ್ತ ರೈತರ ಕೈಯಿಂದ ಗೋವುಗಳನ್ನು ತಂದು ಸಾಕುವುದು ಹಾಗೂ ಆಸಕ್ತ ರೈತರಿಗೆ ಸಾಕಲು ಕೊಡುವ ಬ್ಯಾಂಕ್ ವ್ಯವಸ್ಥೆಯನ್ನು ಕಾಮದುಘಾ ನಡೆಸುತ್ತದೆ. ಅನಾಥ ಗೋವುಗಳ ರಕ್ಷಣೆ ಈ ಯೋಜನೆಯ ಮೂಲ ಉದ್ದೇಶ.
ಗೋ ಸಂಜೀವಿನೀ
ಕಸಾಯಿಖಾನೆಗೆ ಅಕ್ರಮವಾಗಿ ಸಾಗಿಸಲ್ಪಡುವ ದನಗಳನ್ನು ರಕ್ಷಿಸುವ ಯೋಜನೆ. ಸಾವಿರಾರು ಆರೋಗ್ಯವಂತ ದನಗಳನ್ನು ಈ ಯೋಜನೆಯಡಿ ಸಂರಕ್ಷಿಸಿ ಗೋಬ್ಯಾಂಕ್ ಮೂಲಕ ಯೋಗ್ಯ ರೈತರಿಗೆ ದಾನ ಮಾಡಲಾಗಿದೆ.
ಗೋಬಂಧು
ಭಾರತೀಯ ಗೋ ತಳಿಗಳ ದತ್ತುಸ್ವೀಕಾರ ಕಾರ್ಯಕ್ರಮ. ಪಟ್ಟಣದ ಜಂಜಡದಲ್ಲಿ ಗೋ ಸಾಕಣೆಯ ವ್ಯವಸ್ಥೆ ಕಷ್ಟಸಾಧ್ಯವಾದಲ್ಲಿ ವಾಸಿಸುತ್ತಿರುವ ಗೋಭಕ್ತರು ಈ ಕಾರ್ಯಯೋಜನೆಯ ಸದುಪಯೋಗ ಪಡೆಯುತ್ತಿದ್ದಾರೆ.
ಗೋಪುಷ್ಠಿ ಮಹಾಭಿಯಾನ
ಶ್ರೀ ರಾಘವೇಶ್ವರ ಭಾರತೀ ಸ್ವಾಮಿಗಳಿಗೆ ಕಾಮದುಘಾ ಕಾರ್ಯಕ್ರಮಕ್ಕೆ ಮೂಲಪ್ರೇರಣೆಯಾಗಿದ್ದ ಮಠದ ಮಹಾನಂದಿಯ ಸ್ಮರಣಾರ್ಥ, ಇಡಿಯ ಕರ್ನಾಟಕಕ್ಕೆ ಗೋವಿನ ಬಗ್ಗೆ ಪ್ರಸಾರದ ಮಹಾ ಅಭಿಯಾನ. ಸಹಸ್ರಾರು ಗೋಸೇವಕರ ಸಹಯೋಗದಲ್ಲಿ ಹೊಸನಗರ ಶ್ರೀ ರಾಮಚಂದ್ರಾಪುರ ಮಠದಲ್ಲಿ “ಮಹಾನಂದಿ ಗೋಲೋಕ”, “ಗೋ ಗ್ರಂಥ ಭಂಡಾರ” ವಸ್ತು ಸಂಗ್ರಹಾಲಯ ಇತ್ಯಾದಿಗಳ ಸ್ಥಾಪನೆಯ ಉದ್ದೇಶವಿದೆ.
ಗೋಶಾಲೆಗಳು
ಕಾಮದುಘಾ ಯೋಜನೆಯ ಮೂಲಕ ಕರ್ನಾಟಕ-ಕೇರಳ-ಮಹಾರಾಷ್ಟ್ರಗಳಲ್ಲಿ ಒಟ್ಟು ಹದಿನಾಲ್ಕು ಮುಖ್ಯ ಗೋಶಾಲೆಯು ಕಾರ್ಯನಿರ್ವಹಿಸುತ್ತಿದ್ದು, ಸಹಸ್ರಾರು ಗೋವುಗಳಿಗೆ ಆಶ್ರಯತಾಣವಾಗಿದೆ. ಕಾಮದುಘಾ ಯೋಜನೆಯ ಮೂಲಕ ನಡೆಯುವ ಗೋಶಾಲೆಗಳು:
ಗವ್ಯೋತ್ಪನ್ನ ಘಟಕಗಳು
ಗೋವಿನಿಂದ ದೊರೆಯುವ ವಸ್ತುಗಳು ಗವ್ಯೋತ್ಪನ್ನಗಳು. ಅವುಗಳಲ್ಲಿಯೂ ಮುಖ್ಯವಾಗಿ ಗೋಮೂತ್ರ, ಗೋಮಯಗಳನ್ನು ಬಳಸಿಕೊಂಡು ಹಲವಾರು ಉತ್ಪನ್ನಗಳನ್ನು ತಯಾರಿಸಿ ಅವುಗಳಿಗೆ ಸೂಕ್ತ ಮಾರುಕಟ್ಟೆಯನ್ನು ಕಲ್ಪಿಸುವುದು ಯೋಜನೆಯ ಉದ್ದೇಶ. ಗೋ ಮೂತ್ರದಿಂದ ಗೋ ಅರ್ಕ, ಸೆಗಣಿಯಿಂದ ಗೋಮಯ ಖಂಡ, ಫಿನಾಯಿಲ್, ಸೊಳ್ಳೆ ಬತ್ತಿ – ಇವುಗಳು ರಾಜ್ಯದಾದ್ಯಂತ ಉತ್ತಮ ಬೇಡಿಕೆಯನ್ನು ಹೊಂದಿವೆ.
ಗವ್ಯ ಚಿಕಿತ್ಸಾಲಯಗಳು
ಗೋ ಜನ್ಯ ವಸ್ತುಗಳಾದ ಹಾಲು, ಮೊಸರು, ಬೆಣ್ಣೆ, ಗೋಮೂತ್ರ, ಗೋಮಯ – ಪಂಚಗವ್ಯಗಳಲ್ಲಿ ಅಡಕವಾಗಿರುವ ಆಯುರ್ವೇದೀಯ ಗುಣಗಳಿಂದ ರೋಗನಿವಾರಣಾ ಔಷಧಿಗಳನ್ನು ಬಳಸಿ ನಡೆಸುವ ಚಿಕಿತ್ಸಾಲಯ. ಬೆಂಗಳೂರು, ಮೈಸೂರು, ಹೊಸನಗರ, ಕಾಸರಗೋಡು ಮುಂತಾದ ಪ್ರದೇಶಗಳಲ್ಲಿ ಗವ್ಯ ಚಿಕಿತ್ಸಾಲಯಗಳು ಕಾರ್ಯನಿರ್ವಹಿಸುತ್ತಿವೆ. ಜನರ ಸುಲಭಸಾಧ್ಯತೆಗಾಗಿ ಅಲ್ಲಲ್ಲಿ ಗವ್ಯ ಚಿಕಿತ್ಸಾ ಶಿಬಿರಗಳನ್ನೂ ಆಯೋಜಿಸಲಾಗುತ್ತಿದೆ.
ಮೇವು ಬ್ಯಾಂಕ್
ಬರಪೀಡಿತ ಪ್ರದೇಶಗಳಲ್ಲಿ ದನಗಳಿಗೆ ಉಚಿತವಾಗಿ ಮೇವುಗಳು ಸಿಗುವಂತೆ ಸಹಕರಿಸುವ ಯೋಜನೆ. ಉತ್ತರ ಕರ್ನಾಟಕದ ಬರಪ್ರದೇಶದಲ್ಲಿ ಸಹಸ್ರಾರು ಗೋವುಗಳು ಇದರ ಸದುಪಯೋಗವನ್ನು ಪಡೆದುಕೊಂಡಿದೆ.
ಐಟಿ-೪-ಕೌ (IT For Cow)
ಕಾಮದುಘಾ ಯೋಜನೆಯಲ್ಲಿ ಗೋಪ್ರೇಮಿ ತಂತ್ರಜ್ಞರನ್ನು ಸಂಘಟಿಸಲಾಗಿದೆ. ಐಟಿ-ಬಿಟಿ ವಿಭಾಗದಲ್ಲಿದ್ದು ಗೋವುಗಳ ಬಗೆಗೆ ವಿಶೇಷ ಸೇವೆಗೈಯುವ ಯುವ ಇಂಜಿನಿಯರುಗಳ ಮೂಲಕ ಹಲವಾರು ಗೋಸೇವಾ ಚಟುವಟಿಕೆಗಳು ನಡೆಯುತ್ತಿವೆ.
ಗೋವಿಶ್ವ
ಐಟಿ ತಂತ್ರಜ್ಞರ ಮೂಲಕ ಭಾರತೀಯ ಗೋತಳಿಗಳ ಬಗ್ಗೆ ಪರಿಚಯಿಸುವ ಅಂತರಜಾಲ ಪತ್ರಿಕೆ. ನೂರಾರು ತಂತ್ರಜ್ಞರು, ಸಾಹಿತಿಗಳು, ಚಿಂತಕರ ಲೇಖನಗಳು ಪತ್ರಿಕೆಯಲ್ಲಿ ಬರುತ್ತಿದೆ. ಡಾ. ಯು.ಬಿ.ಪವನಜ ಗೋವಿಶ್ವ ಪತ್ರಿಕೆಯ ಸಂಪಾದಕರಾಗಿದ್ದಾರೆ.
ಒಟ್ಟಿನಲ್ಲಿ, ಗೋ ಸಾಕಣೆ ಕೇವಲ ಹಾಲಿಗಾಗಿ ಅಲ್ಲ. ಅದೊಂದು ಸೇವೆ, ಅದು ನಮ್ಮ ಕರ್ತವ್ಯ – ಎಂಬುದನ್ನು ಎಲ್ಲರಿಗೆ ತಿಳಿಯಪಡಿಸುವುದು ಇಂದಿನ ಕಾಲದ ಅಗತ್ಯ. ಗೋವುಗಳನ್ನು ಕೇವಲ ಲಾಭದ ದೃಷ್ಟಿಯಿಂದ ಮಾತ್ರಾ ನೋಡದೆ, ನಮ್ಮ ಜೀವನದ ಅವಿಭಾಜ್ಯ ಅಂಗ – ಎಂಬ ಉದ್ದೇಶದಲ್ಲಿ ಸಾಕುವ ಮನೋ ಚಿಂತನೆಗಳನ್ನು ರೈತರಲ್ಲಿ ಬಿತ್ತುವುದು ಕಾಮದುಘಾ ಯೋಜನೆಯ ಮುಖ್ಯ ಉದ್ದೇಶಗಳಲ್ಲಿ ಒಂದು.
ನೋಡಿ
ಭಾರತದ ಗೋತಳಿಗಳು
ಜಯಿ ರಾಜಗುರು
ಜಯಿ ರಾಜಗುರು ಎಂದು ಜನಪ್ರಿಯವಾಗಿ ಕರೆಯಲ್ಪಡುವ ಜಯಕ್ರುಷ್ಣ ರಾಜಗುರು ಮೊಹಾಪಾತ್ರ (29 ಅಕ್ಟೋಬರ್ 1739 - 6 ಡಿಸೆಂಬರ್ 1806) ಒಡಿಶಾ ರಾಜ್ಯದಲ್ಲಿನ ಭಾರತೀಯ ಸ್ವಾತಂತ್ರ್ಯ ಚಳವಳಿಯ ಪ್ರಮುಖ ವ್ಯಕ್ತಿ. ಖುರ್ದಾ ಸಾಮ್ರಾಜ್ಯದ ಆಸ್ಥಾನದಲ್ಲಿ ವೃತ್ತಿಯಿಂದ ರಾಜ-ಪಾದ್ರಿಯಾಗಿದ್ದ ರಾಜಗುರು ಈ ಪ್ರಾಂತ್ಯದಲ್ಲಿ ಬ್ರಿಟಿಷ್ ಈಸ್ಟ್ ಇಂಡಿಯಾ ಕಂಪನಿಯ ವಿರುದ್ಧ ದಂಗೆ ಎದ್ದರು. ಬ್ರಿಟಿಷರ ನಿಯಂತ್ರಿತ ಪ್ರಾಂತ್ಯವನ್ನು ವಶಪಡಿಸಿಕೊಳ್ಳಲು ಮರಾಠರೊಂದಿಗೆ ಸಹಕರಿಸುತ್ತಿರುವಾಗ, ಮರಾಠ ಸಂದೇಶವಾಹಕ ಬ್ರಿಟಿಷರಿಗೆ ಸಿಕ್ಕಿಬಿದ್ದನು ಮತ್ತು ರಾಜಗುರು ಅವರ ರಹಸ್ಯ ತಂತ್ರಗಳು ಬಹಿರಂಗಗೊಂಡವು. ರಾಜನ ಆಸ್ಥಾನದಿಂದ ಅವನನ್ನು ತೆಗೆದುಹಾಕುವಲ್ಲಿ ವಿಫಲವಾದ ನಂತರ, ಬ್ರಿಟಿಷ್ ಪಡೆ ಖುರ್ದಾ ಕೋಟೆಯ ಮೇಲೆ ದಾಳಿ ಮಾಡಿ ರಾಜಗುರುವನ್ನು ವಶಪಡಿಸಿಕೊಂಡಿತು. ನಂತರ ಅವರಿಗೆ ಮರಣದಂಡನೆ ವಿಧಿಸಲಾಯಿತು ಮತ್ತು ಮಿಡ್ನಾಪುರದ ಬಘಿತೋಟಾದಲ್ಲಿ ಗಲ್ಲಿಗೇರಿಸಲಾಯಿತು.
ಆರಂಭಿಕ ಜೀವನ
ಜಯಿ ರಾಜಗುರು ಅವರು 29 ಅಕ್ಟೋಬರ್ 1739 ರಂದು (ಒಡಿಯಾ ಕ್ಯಾಲೆಂಡರ್ ಪ್ರಕಾರ ಅನ್ಲಾ ನಬಮಿ ಸಂದರ್ಭ) ಒಡಿಶಾದ ಪುರಿ ಬಳಿಯ ಬಿರಾಹರೆಕ್ರುಷ್ಣಾಪುರದಲ್ಲಿ ಬ್ರಾಹ್ಮಣ ಕುಟುಂಬ, ತಂದೆ ಚಂದ್ರ ರಾಜಗುರು ಮತ್ತು ತಾಯಿ ಹರಮಣಿ ದೇಬಿಗೆ ಜನಿಸಿದರು. ಅವರು ರಾಜ ಪುರೋಹಿತರು, ಕಮಾಂಡರ್-ಇನ್-ಚೀಫ್ ಮತ್ತು ಖುರ್ದಾ ರಾಜ ಗಜಪತಿ ಮುಕುಂದ ದೇವ-II ರ ನಿಜವಾದ ಆಡಳಿತ ಪ್ರತಿನಿಧಿಯಾಗಿದ್ದರು. ಲಿಖಿತ ಇತಿಹಾಸದಲ್ಲಿ ಅವರು ಬ್ರಿಟಿಷರ ವಿರುದ್ಧ ಭಾರತದ ಮೊದಲ ಹುತಾತ್ಮರೆಂದು ಕರೆಯಲ್ಪಡುತ್ತಾರೆ.
ಜವಾಬ್ದಾರಿಗಳು
ಅವರ ತಾತ ಗದಾಧರ ರಾಜಗುರುಗಳಂತೆ ಸಂಸ್ಕೃತದಲ್ಲಿ ಅತ್ಯುತ್ತಮ ವಿದ್ವಾಂಸರು ಮತ್ತು ಮಹಾನ್ ತಂತ್ರ ಸಾಧಕರಾಗಿದ್ದ ಅವರು 1780 ರಲ್ಲಿ ತಮ್ಮ 41 ನೇ ವಯಸ್ಸಿನಲ್ಲಿ ಗಜಪತಿ ದಿಬ್ಯಸಿಂಗ ದೇವರ ಮುಖ್ಯಮಂತ್ರಿ-ಕಮ್-ರಾಜಗುರುಗಳಾಗಿ ನೇಮಕಗೊಂಡರು. ಅವರು ಆಜೀವ ಬ್ರಹ್ಮಚಾರಿ. ಅವರು ಗಜಪತಿ ಮುಕುಂದ ದೇವ್-II ರ ರಾಜ ಪುರೋಹಿತರೂ ಆಗಿದ್ದರು.
1779 ರಲ್ಲಿ, ಖುರ್ದಾ ರಾಜ ಮತ್ತು ಜಾನುಜಿ ಭೋನ್ಸಾಲರ ನಡುವಿನ ಯುದ್ಧದಲ್ಲಿ ಬಾದಂಬ ಗಡದಲ್ಲಿ, ನರಸಿಂಗ ರಾಜಗುರುಗಳು ಕೊಲ್ಲಲ್ಪಟ್ಟರು, ಅವರು ಸೈನ್ಯವನ್ನು ನಿರ್ವಹಿಸುತ್ತಿದ್ದರು. ಈ ಅನಿಶ್ಚಿತ ಸ್ಥಿತಿಯಲ್ಲಿ ಜಯಿ ರಾಜಗುರು ಅವರನ್ನು ಆಡಳಿತದ ಮುಖ್ಯಸ್ಥರಾಗಿ ಮತ್ತು ಖುರ್ದಾ ಸೈನ್ಯದ ಮುಖ್ಯಸ್ಥರಾಗಿ ನೇಮಿಸಲಾಯಿತು ಮತ್ತು ಅವರ ಮರಣದವರೆಗೂ ಅವರ ಕರ್ತವ್ಯಗಳನ್ನು ನಿರ್ವಹಿಸಿದರು.